הוועדה לקידום מעמד האישה ולשוויון מגדרי, כנסת 20, פרוטוקול מספר 230, 2018-02-27 10:10

עאידה תומא סלימאן: בוקר טוב לכולם.

עאידה תומא סלימאן: אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: אנחנו היום ב-27 בפרברואר 2018 והנושא של היום, תעסוקת נשים ערביות בדואיות בנגב, כהמשך של הדיונים שהתקיימו עד עכשיו סביב הנושא.

עאידה תומא סלימאן: אנחנו עוסקות ביישום תכנית החומש לפיתוח כלכלי חברתי בקרב האוכלוסייה הבדואית בנגב בין 2012 ל-2016 ובתכנית החומש החדשה לשנים 2017-2021, תחום משרד החקלאות ופיתוח הכפר.

עאידה תומא סלימאן: אני חייבת להגיד שבדיונים הקודמים שהיו לנו אנחנו עמדנו מקרוב על התכניות של המשרדים השונים כחלק מתכנית החומש החדשה אבל בעיקר הגילוי האמיתי שהתגלה לעינינו דבר ראשון זה שבהחלטת הממשלה אפילו לא צויין באופן מפורט את הצורך בפיתוח תכנית חומש לעידוד תעסוקת נשים ערביות וזה לא נקבע כמטרה ברורה בתוך החלטת הממשלה.

עאידה תומא סלימאן: ולצערי הרב זה גם השתקף בתכניות של המשרדים השונים.

עאידה תומא סלימאן: חלק גדול מהמשרדים היה קשה אצלם לציין באופן מפורט מה בדיוק התכניות שלהם לעידוד תעסוקת נשים בדואיות.

עאידה תומא סלימאן: אפשר להתחיל לדבר על המצב של תעסוקת נשים ערביות באופן כללי וערביות בדואיות בנגב באופן מיוחד ולהדגיש כמה, ועשינו את זה בישיבות הקודמות, הדגשנו עד כמה המצב הוא רחוק מלהיות אפילו קרוב לאחוזי התעסוקה בקרב האוכלוסייה הערבית באופן כללי אבל גם בהשוואה לנשים יהודיות אזרחיות המדינה.

עאידה תומא סלימאן: כיום שיעור התעסוקה של הנשים הבדואיות בנגב לא עולה על 23% מהנשים ואני יודעת שאם נוסיף לזה, בדרך כלל, אני לא יודעת למה, במדינה החליטו שכל הסטטיסטיקה של תעסוקת נשים נמדדת בין הגיל 21 עד 65 למרות שבכל העולם נותנים את הסטטיסטיקה בין גיל 15 ל-65.

עאידה תומא סלימאן: אני חושבת שאם היינו מוסיפים או משנים את הגיל הזה האחוז אפילו היה פחות מ-23%.

עאידה תומא סלימאן: אבל בוא נגיד שזה 23% תעסוקת נשים ערביות בדואיות - - -

זאב בנימין בגין: סליחה, היושבת ראש, אחד ההישגים שאנחנו רואים בשנים האחרונות לגבי נשים במגזר הבדואי הוא דווקא פחות נשירה מבית הספר אחרי כיתה ט' או י' אז אנחנו לא מצפים דווקא שהן תעבודנה בגיל 15.

זאב בנימין בגין: לו אמרת 18 זה היה אולי יותר מתקבל.

זאב בנימין בגין: תודה.

עאידה תומא סלימאן: תודה לך ואני כן מצפה שהן ימשיכו ללמוד ואני כן מצפה אבל אם ככה אז צריך להוריד גם את הגיל בין 18 עד 22 כי אני מצפה גם שילכו לאוניברסיטה.

זאב בנימין בגין: אה, בסדר.

עאידה תומא סלימאן: אבל לא ככה עושים, לא לפי הציפיות וה-wishful thinking שלי, יש מדדים שקיימים בעולם ואני התייחסתי, חבר הכנסת בני בגין, למדדים הקיימים בעולם.

עאידה תומא סלימאן: כפי שהתחלתי להגיד, אחד הדברים המאוד בולטים, נכון הייתה עלייה אבל עלייה מאוד קטנה בעיניי בחמשת השנים האחרונות לפי תכנית החומש הקודמת ואנחנו תכיף גם נשמע הערכה שנעשתה לתכנית החומש הקודמת בעניין תעסוקת נשים ערביות בדואיות.

עאידה תומא סלימאן: אבל בתכנית החומש הנוכחית שאמורה להתחיל לפעול היה קשה לשים את היד על התכניות המאוד ברורות ויעדים מאוד ברורים בחלק גדול מהמשרדים הנוגעים לדבר כמו למשל משרד התחבורה, וכמו משרד העבודה, הרווחה ושירותים חברתיים, גם משרד החינוך.

עאידה תומא סלימאן: למה אני אומרת את זה?

עאידה תומא סלימאן: כי לא מספיק לבוא ולטעון שברגע שנעשה מכלול של צעדים שהם קשורים בחסמים הרגילים שכולם מדברים עליהם ועומדים בפני האישה הערבייה להכנס לשוק העבודה זה יקרה כשלעצמו.

עאידה תומא סלימאן: אני חושבת שבלי תכנון ברור, בלי יעדים ברורים, בלי מיפוי של המצב הקיים אי אפשר לדחוף את הנושא של תעסוקה.

עאידה תומא סלימאן: דבר נוסף שהתגלה בדיונים הקודמים שיש הדגש רב מאוד על הנושא של הכשרת ההון האנושי.

עאידה תומא סלימאן: וכשמדברים על הכשרת ההון האנושי מבחינת הנשים, לצערי הרב, מדברים הרבה על או אולי צריך לתקן, לא לצערי הרב, אבל אני חושבת שזה מחטיא לפעמים את המטרה, מדגישים הרבה מאוד לימודי השפה העברית כאשר יש אפשרות להכשרות שכן יאפשרו כניסה יותר חלקה לשוק התעסוקה ויאפשרו לנשים לעבוד ולא רק להרשם כי עוברות קורסים בעברית וזה יראה כאילו סוג של תנועה בתוך הנושא.

עאידה תומא סלימאן: אחד הדברים המדאיגים שגם התגלו בדיון הקודם זה שבוטלו התקציבים והתכניות ללימודי מבוגרים ממשרד החינוך.

עאידה תומא סלימאן: אני חושבת שזה דבר שמדאיג ואנחנו ביקשנו התייחסות ונבקש תוך כדי הישיבה גם לשמוע מה העמדה של משרד החינוך, הם חזרו ובדקו את זה וגם של משרד החקלאות האמון על התכנית הזו.

עאידה תומא סלימאן: אחד הנושאים שגם עלו בדיונים הקודמים זה איזורי התעשייה.

עאידה תומא סלימאן: והיה ברור מנציגי משרד הכלכלה שיש להם בעיה רצינית בהמשך פיתוח חמשת איזורי התעשייה שהוחלט עליהם.

עאידה תומא סלימאן: הדבר גם קשור בהקצאת תקציבים נוספים כדי שיוכלו להמשיך את העשייה בתכנית.

עאידה תומא סלימאן: כמובן, אחת הבעיות העיקריות שאנחנו גם דנו בהן בדיונים הקודמים זה היה עצם העובדה שיש כפרים בלתי מוכרים עד היום והם מרוחקים מכל סוגי השירותים הקיימים אולי ביישובים, בתשעת היישובים המוכרים, אפשר להגיד - - -

סעיד אלחרומי: בשבעת היישובים המוכרים ושתי מועצות אזוריות.

עאידה תומא סלימאן: תודה על הדיוק חבר ההכנסת אלחרומי.

עאידה תומא סלימאן: וזה אחת מהבעיות הרציניות שמחייבות טיפול מיוחד.

עאידה תומא סלימאן: אני לא אחזור על כל הדברים שעלו בישיבות הקודמות אבל רציתי קצת ככה להכניס אותנו שוב למסגרת כדי שנוכל להתייחס לדברים.

עאידה תומא סלימאן: אני רוצה לתת לד"ר יונתן אייל ממכון ברוקדייל, אני מבינה שהכנתם לנו מצגת.

עאידה תומא סלימאן: בבקשה.

<יונתן אייל: תודה.

<יונתן אייל: אני אדבר כמה דקות, 10 דקות, על המחקר שלנו שאנחנו עשינו להערכה של התכנית הקודמת, עסק בנושא של ההחלטה הקודמת, תכנית החומש, החלטת הממשלה 3708.

<יונתן אייל: אני אדבר על שלושה נושאים שלי נראו שיתרמו באופן הכי משמעותי לדיונים של הוועדה במסגרות הזמן.

<יונתן אייל: קודם כל אני אדבר קצת על המחקר ועל עיקרי הממצאים של תכנית החומש לשנים 2012-2017.

<יונתן אייל: ממש על קצה המזלג, מה שאפשר.

<יונתן אייל: אני אדבר על הערכה של תכניות מורכבות, ההחלטה, החלטת הממשלה היא בעצם סוג של תכנית מורכבת ואני ארצה לדבר על הנושא באופן כללי ועל המשמעויות שלו כי יש לזה הרבה השלכות גם מבחינת הערכה וגם מבחינת האופן שבו אנחנו דנים בנושא.

<יונתן אייל: וכמה מילים על מאפייני תכנית החומש הבאה, החלטה 2397, לעומת תכנית החומש הקודמת.

<יונתן אייל: קצת על המחקר - מה היו מטרות המחקר: זה היה קודם כל בחנו את יישום של החלטת הממשלה מבחינת תוצאות ההחלטה וזיהוי סקרים ואתגרים כפי שעלו במהלך העבודה.

<יונתן אייל: יש בהחלטה הרבה מאוד תחומים, אנחנו עסקנו בשלושה בלבד, כל מה שקשור לתעסוקה ותשתיות תעסוקה, כל מה שקשור לחינוך וביטחון אישי.

<יונתן אייל: שלושת התחומים האלו היו 76% מתקציב ההחלטה.

<יונתן אייל: נושאי המחקר - בעצם זה מתייחס, הייתי אומר, לשערים בדוח.

<יונתן אייל: קודם כל עסקנו בפעילות של משרדי הממשלה לפי תחומים.

<יונתן אייל: עסקנו בהישגים ואתגרים, מגמות בחברה הבדואית, מבט על, זה מן פרק שמכיל בעצם הרבה מאוד נתונים של חינוך, של תעסוקה, של ביטחון אישי ושל רשויות מקומיות.

<יונתן אייל: ועוד שער עסק בחיזוק הרשויות המקומיות הבדואיות, זה בעצם שער שנולד במהלך העבודה מכוון שראינו את החשיבות של הרשויות הבדואיות גם בכל מה שקשור לאיכות החיים, להישגים של האוכלוסייה וליישום התכנית ואז לפי בקשה של מטה היישום ייחדנו להם פרק מיוחד.

<יונתן אייל: הישגים ואתגרים - שוב, זה ממש מעט, זה דוגמאות.

<יונתן אייל: בתחום של תעסוקה היה גידול משמעותי בתחבורה הציבורית, 94% בנסיעות בין עירונית.

<יונתן אייל: הנגשה של מוקדי תעסוקה והשכלה - - -

עאידה תומא סלימאן: אפשר לשאול, 94% עלייה, מה המשמעות של זה אם לא היו נסיעות ופתאום - - -

<יונתן אייל: אנחנו פשוט ספרנו כמה קווים היו ב-2012 וכמה היו ב-2016 או תחילת 17' בסוף התכנית.

<יונתן אייל: המהפכה בתחבורה - - -

זאב בנימין בגין: קווים או תכיפות השירות?

<יונתן אייל: זה כלל גם היבט של תכיפות כי זה כלל - - - סליחה, תודה על התיקון זה לא קווים זה כמה נסיעות היו בשבוע.

<יונתן אייל: כלומר, קו שנסע פעמיים נספר פעמיים ואותו קו שעבד שש פעמים נספר שש פעמים.

<יונתן אייל: אני רק אומר שהמהפכה בנושא התחבורה התחילה בעצם לפני התכנית ב-2010, עד אז בכלל לא הייתה תחבורה ציבורית מוסדרת ביישובים הבדואים, אנשים נסעו עם חאפרים, כל מיני כאלו סידורים ויש לזה משמעות במיוחד לנושא הנשים, לכן הבאתי את זה פה.

עאידה תומא סלימאן: גם השאלה שלי הייתה כי אחוזים לא מסבירים מה המצב הקיים.

עאידה תומא סלימאן: אפילו אם יש עלייה זה לא אומר לי.

עאידה תומא סלימאן: 94% עלייה זה יכול להיות מקו אחד לשני קווים.

<יונתן אייל: לא, לא, לא, זה אלפי נסיעות, אין לי כרגע את המספרים, אבל זה אלפי נסיעות בשבוע.

<יונתן אייל: יכול להיות שזה עדיין - - -

זאב בנימין בגין: אני מסכים עם הערת היושבת ראש.

זאב בנימין בגין: במצגות הבאות שלך כדאי להביא גם את המספרים הגולמיים ועליהם לחשב את האחוזים.

<יונתן אייל: אני מתנצל פשוט - - -

עאידה תומא סלימאן: לא בסדר פשוט - - -

זאב בנימין בגין: יהיה לך סבב שיפור גם במצגת.

<יונתן אייל: אני אשמח.

<קריאה: יונתן, תן לעמיחי להגיד בדיוק מספר הקווים.

<עמיחי לוי: עכשיו?

עאידה תומא סלימאן: אתה יכול להגיד לפחות את העניין הזה של נסיעות בין עירוניות, מה זה אומר 94%.

<עמיחי לוי: אני יכול להגיד מתוך הנתונים שיש לנו בגידול ב-2012 היו 204,000 נסיעות בשנה וב-2016 253,000 נסיעות בשנה ליישובים הבדואים.

<עמיחי לוי: כמו שיונתן אמר הגידול המשמעותי היה ב-2010, 2011 כי לפני כן באמת לא היה כלום.

<עמיחי לוי: ב-2012 כבר היה בסיס ראשוני זה על גביו הוספנו - - -

עאידה תומא סלימאן: אז זה לא 94%.

עאידה תומא סלימאן: בין 12' ל-16' זה לא 94%, לפי הנתונים שאתה נתת.

עאידה תומא סלימאן: סליחה.

זאב בנימין בגין: לא באותן שנים, הוא מתחיל מ- - -

<יונתן אייל: הוא אמר 2012 ואתה מאיזה שנה?

<עמיחי לוי: בין 2012 ל-2016 - - -

עאידה תומא סלימאן: כן, אני יודעת מה אני אומרת, בסדר, לא חשוב - - - זה גידול של 25% לפי הנתונים שלו לא 94%.

<עמיחי לוי: והגידול בנוסעים היה גידול של 18%.

<עמיחי לוי: הגידול במספרי הנוסעים, לא מספרי הנסיעות, במספרי הנוסעים גידול של 18% שזה הרבה מעל האחוזים בכלל התחבורה הציבורית בארץ, זה גידול משמעותי.

<יונתן אייל: אוקיי.

<יונתן אייל: מרכזי ריאן - הושלמה פריסת ריאן בכל הרשויות, מרכזי ריאן נמצאים ביישוב עצמו, מופעלים על ידי צוות מקומי ומותאמים לאוכלוסייה.

<יונתן אייל: אני חושב שגם לזה יש ערך מוסף מיוחד לנשים מכוון שזה ביישוב עצמו.

<יונתן אייל: כ-50% מהמשתתפים הם נשים שזה מרשים כי שיעורי התעסוקה בבסיס של נשים הם נמוכים יותר.

<יונתן אייל: אז יש פה משהו שהוא על פניו מרשים.

<יונתן אייל: חינוך - אני מדבר על תכנית נחשון, שילוב תלמידים בתעשייה, אני לא אפרט פה מפאת קוצר זמן על תכניות שמיועדות לנוער בסיכון למניעת נשירה.

<יונתן אייל: לדוגמה, בשילוב תלמידים בנוער בסיכון שזו תכנית שבה יש היבט טכנולוגי, עבודה בתעשייה, לימודים במכללה.

<יונתן אייל: עד סוף י"ב שיעור ההתמדה היה 87% שעל פניו זה שיעור שהוא מרשים.

<יונתן אייל: 620 תלמידים בשתי תכניות, אם אתה מסתכל על זה אז ביחס להיקף הנשירה השנתי של 1300 תלמידים במחזור אז זה לא תכנית בוטיק, זו תכנית שיש לה פוטנציאל לפחות להיות בעלת השפעה אמיתית.

<יונתן אייל: פיתוח והחלה של תכניות חדשות, לימודי הנדסאים למבוגרים, אני אומר את זה בתור איזשהי דוגמה - - -

עאידה תומא סלימאן: סליחה, מה 1300 ה- - -

<יונתן אייל: 1300, כשאתה מסתכל על מחזור של תלמידים בני 18, מתוכם 1700 - - -

זאב בנימין בגין: מה גודל המחזור?

<יונתן אייל: המחזור, בלי נדר, 6000 איש.

<קריאה: 5400 ויש פער של עוד כמה שלא רשומים - - -

זאב בנימין בגין: בסדר, זה סדרי גודל, כן.

<יונתן אייל: ומתוכם אתה אומר, 1300 נשרו בכל מיני שלבים בדרך.

<יונתן אייל: אז אני אומר, אם בשתי התכניות אתה מחזיק 620 זה אומר שיש פה משהו שהוא עם נפח שעל פניו יש לו השפעה שהיא משמעותית כי את היית יכולה להגיד לי - - -

עאידה תומא סלימאן: אני מנסה להבין, התנאים של הצטרפות לתכנית היא נשארה מבית הספר?

<יונתן אייל: חלק, וחלק זה תלמידים בסיכון שרואים שיש להם קשיים גדולים - - -

עאידה תומא סלימאן: לא, כי אם זה נשירה מבית הספר אני יכולה לצאת מנקודת הנחה שמחצית אלה שנושרים כבר נמצאים בתכניות.

עאידה תומא סלימאן: אבל אתה אומר לי שלא.

עאידה תומא סלימאן: כלומר, חלק מה - - -

<יונתן אייל: זה בא למנוע את הנשירה.

<יונתן אייל: זה מזהים תלמידים שהם בסיכון, העדרויות- - -

עאידה תומא סלימאן: בסדר.

<יונתן אייל: פיתוח והפעלה של תכניות חדשות - לימודי הנדסאים למבוגרים, אני מדבר על מכללות מה"ט, היה מעבר מאוד משמעותי מדגם של תכנית שהייתה סגרגטיבית כלומר שהיו כיתות נפרדות לתלמידים הבדואים ועברו לתכנית שבה התלמידים משולבים בכלל הכיתות במכללה.

זאב בנימין בגין: מה זה ראשי תיבות אשב"ל?

<יונתן אייל: אני לא מצליח לזכור אותן.

<בני צרפתי: אפיק שילוב בדואים לתעסוקה.

<יונתן אייל: תודה.

<יונתן אייל: זה תכנית להנדסאים, זה תכנית שנעשית במכללות מה"ט - - -

<יריב מן: זה התחיל עם 60 צעירים בשנה ועכשיו זה עומד על 100.

<יונתן אייל: 100 תלמידים במחזור.

<יונתן אייל: זאת אומרת שבשנה יש יותר כי זה שנתיים.

<יונתן אייל: נותנים מעטפת מאוד משמעותית הן במימון והן מעטפת ב- - -

סעיד אלחרומי: באיזה שנה זה התחיל?

<יונתן אייל: הם התחילו ב-2013.

סעיד אלחרומי: ב-2013 אני מכיר דוגמה לאחד מהם, אחד המצטיינים שלא מצא עבודה.

סעיד אלחרומי: השאלה אם יש אינדיקציה כמה מהם כבר עברו השמה והם עובדים במקצוע שבו המדינה השקיעה כסף למכללות בפרוייקט הזה, יש אינדיקציה?

<יריב מן: אני אגיד שיש בעיה שהיא מוכרת לנו שאני משווה בין צעיר יהודי עם רשת קשרים הרבה יותר חזקה שבמקרה שירת בצבא עם מישהו, אני חושב שאחד ממפעלי התעשייה בנאות חובב ישמח להעסיק אותו לפני שהוא ישמח להעסיק צעיר בדואי.

<יריב מן: צריך להגיד, זאת עובדה, אנחנו לא מתעלמים מזה.

<יריב מן: אנחנו כן משקיעים כמדינה בהכשרות של הצעירים.

<יריב מן: עשינו ניסיון עם 16 סטודנטים שעבדו בגילת וברגע שהם מקבלים את ההכשרה ובאים עם ניסיון במכון וולקני יותר קל להם אחר כך להשתלב.

סעיד אלחרומי: אני לא בא להעיר נגד ההכשרה, אבל להשלים את הפאזל הזה.

סעיד אלחרומי: נקח את התלמיד מהתיכון להכשרה ואחר כך אנחנו כמדינה נעשה את העבודה להשמה שהבנאדם הזה ימצא תעסוקה.

סעיד אלחרומי: והשאלה, כמה אחוזים הגענו, זאת השאלה שלי.

סעיד אלחרומי: כי אנחנו לוקחים תלמידים, משקיעים בהם כמדינה, משקיעים כסף במכללה טכנולוגית בבאר שבע או בסמי שמעון או בכל מקום אחר ואחרי זה הם מסיימים, לאיפה הם חוזרים?

סעיד אלחרומי: הם חוזרים לתיכונים ללמד בבתי ספר.

סעיד אלחרומי: אנחנו לא רוצים אותם בהוראה, אנחנו הכשרנו אותם כהנדסאים וצריך לעשות השמה באינטל או בנאות חובב או במקומות אחרים.

סעיד אלחרומי: זאת השאלה - - -

זאב בנימין בגין: אחת השאלות היא האם יש נתונים.

זאב בנימין בגין: אבל יש לי הערה נוספת כללית לגבי היישובים הערבים.

זאב בנימין בגין: באופן עקיף, לא זו הכוונה ואנחנו רוצים שילוב יותר עמוק של בעלי ההשכלה הגבוהה במקצועותיהם זה נכון.

זאב בנימין בגין: אבל גם במצב הזה יש שיפור ניכר בגלל מה שאתה אומר ברמת המורים דוברי ערבית בבתי ספר ערביים.

זאב בנימין בגין: וזה מניב תוצאות טובות לטווח ארוך אז לא הכל הוא מבוזבז.

זאב בנימין בגין: זה לא מצב רצוי, אני מסכים איתך, אבל כדאי לראות גם את התמונה בכללותה מתוך שלא לשמה באה לתוצאה אחרת.

עאידה תומא סלימאן: אני רוצה להגיד שבדיון הקודם של הוועדה בנושא אנחנו ביקשנו נתונים, חבר הכנסת אלחרומי, וקיבלנו ש-77% לפי הנתונים שנשלחו לנו מהמחזור הראשון, 77% כן הייתה להם השמה ומתוך זה - - -

סעיד אלחרומי: איפה?

עאידה תומא סלימאן: אני אומרת לך את הנתונים שיש לי ואני מוכנה שנעביר אליך כדי ללמוד אותם יותר לעומק.

עאידה תומא סלימאן: 90% במקצועות שהם הוכשרו להם.

עאידה תומא סלימאן: כלומר 90% מה-77, זה הנתונים שנשלחו אלינו שאני מאוד מקווה שהם מדוייקים.

<שמואל דוד: נתון אחד שהגיע אלינו, אני מניח שגם אליכם, זה שמתוך אותו מחזור ראשון של 2013 רק ארבעה אנשים הגיעו לדיפלומה.

עאידה תומא סלימאן: לא, זה נתון שלא קיבלנו.

<שמואל דוד: זה נתון שאנחנו קיבלנו, אני לא יודע למתי הוא מעודכן, אבל שיעור מאוד - - -

עאידה תומא סלימאן: אז אם 90% מתוכם - - -

<יריב מן: יושבת ראש הוועדה - - - קשה והוא צודק.

<יריב מן: ופה זה מתכתב עם הדברים של חבר הכנסת כי הצעירים שכן מוצאים עבודה לא מחכים לדיפלום, הם עוזבים באמצע את הלימודים.

<יריב מן: אנחנו בסוף סופרים מי קיבל דיפלומה של הנדסאי.

<יריב מן: ומי שמהם כן מוצא עבודה פשוט עוזב את הלימודים ולא מסיים עם הדיפלום.

<יריב מן: וזו תקלה - - -

<קריאה: זאת בעיה כלל ארצית, צריך להגיד את האמת.

<יריב מן: כן, אבל בדרום אותו צעיר בדואי לא מחכה לקבל את התעודה אם הוא קיבל עבודה מכניסה על עצם זה שהוא משתלב בלימודים, בעבודה בתחום שבו הוא למד את ההנדסאות הוא נשאר לחכות לדיפלומה ולא משלים את הלימודים שלו.

<יונתן אייל: זה גם לא בהכרח אומר שהלימודים הושחתו לריק.

<יונתן אייל: כי יש תחומים שבהם אתה לא צריך את הדיפלומה אם זה לא חשמל ולא זה אז הוא עובד והוא מתפרנס יפה, מצא עבודה, יצא לשוק.

<שמואל דוד: זה רק אומר משהו לגבי מעטפת הסיוע שהיא לא מספיק גדולה כדי להשאיר את התלמיד ארבע שנים או חמש כשצריך.

<קריאה: זו סוגייה שהיא מאוד נפוצה בכלל במכללות מה"ט.

<יריב מן: הדיפלום עומד על 43% כשהמטרה בחומש הזאת לעלות ל-60 ומשהו אחוזים.

<יונתן אייל: אני אמשיך - בתחום החינוך היו, אני מביא את זה דוגמה לדעתי לתופעות שהן מעניינות, היו שתי תכניות, נחשון שהזכרתי קודם, נקרא יחד בערבית, שזה תכנית ללימוד לחיזוק השפה לגיל הרך.

<יונתן אייל: ואלו הן גם תכניות שבעצם נפוצו בכלל המדינה והותאמו למגזר הבדואי במהלך התכנית.

<יונתן אייל: אתגרים - תראו, הדברים מוכרים, עלו, אני פשוט אעבור עליהם כי חבל על הזמן.

<יונתן אייל: סוגיית הבעלות על הקרקעות והיישובים הבלתי מוכרים, יש לזה השפעה, לא צריך להגיד, בהרבה הרבה מאוד היבטים, החל באיתור של קרקעות לפיתוח וכלה ביצירת מתח ותחושה של התנגדות מול האוכלוסייה.

<יונתן אייל: אנחנו מדברים על משרדים שבסך הכל צריכים לעבוד עם האוכלוסייה וזה נושא שהוא בעיה - - -

עאידה תומא סלימאן: זה מאוד מעניין איך שאתה מציג את הדברים.

עאידה תומא סלימאן: כלומר, בעיה, סוגיית בעלות על הקרקעות מול המשרדים שבסך הכל רוצים לעבוד עם האוכלוסייה, זה מאוד מעניין ה- - -

זאב בנימין בגין: לא הבנתי.

עאידה תומא סלימאן: מה לא הבנת חבר הכנסת?

זאב בנימין בגין: את הערתך.

עאידה תומא סלימאן: אני חושבת שהמשרדים לא רק בסך הכל רוצים לעבוד עם האוכלוסייה ואני לא חושבת שהכוונות הן תמיד כל כך נקיות וטהורות של המשרדים, במיוחד כאשר מגיע הנושא של העניין של בעלות על הקרקעות.

זאב בנימין בגין: מה זה קשור למשרדים?

זאב בנימין בגין: לא תפתר בעיית הבעלות על הקרקע ללא חקיקה שצריכה להיות דומה מאוד לחקיקה שהבאנו לכנסת לוועדת הפנים ב-2013.

זאב בנימין בגין: בלי זה לא תיפתר, זה חוצה את המשרדים, המשרדים לא יכולים להועיל בעניין הזה, זו בעייה של הכנסת והרוב בכנסת ובזמנו גם התנגדות של חברי הכנסת הערבים והאופוזיציה בכלל וגם בקואליציה - - -

עאידה תומא סלימאן: נכון, אני לא רוצה - - -

זאב בנימין בגין: מבחינה זאת זה אילוץ כללי על המערכת - - - אני מציע להתגייס לפתרון הבעיה הזאת אבל להגיד שהמשרדים לא מעוניינים - - -

סעיד אלחרומי: כל הנושא של תעסוקת נשים - - -

עאידה תומא סלימאן: אני לא אמרתי שהמשרדים בלי כוונות אני אמרתי בצורה הכי ברורה שאי אפשר לתאר את המצב כל כך נקי וחזר כל כוונות.

עאידה תומא סלימאן: אנחנו מקיימים את הדיונים האלה ואנחנו רוצים למשוך לכיוון של השקעה אמיתית בפיתוח תעסוקת נשים ערביות בדואיות בנגב אבל אי אפשר להתעלם שיש איזשהן כוונות שפוגעות אפילו במטרה הזו.

עאידה תומא סלימאן: ברגע כאשר אנחנו אומרים שאחד הדברים, ועלה באחת הישיבות, למשל נושא החקלאות היה מקור פרנסה להרבה מהמשפחות הערביות הבדואיות.

עאידה תומא סלימאן: כאשר אתה פוגע במקור הפרנסה הזה בגלל המחלוקות על, כאילו המחלוקת, על הקרקעות, זה פוגע גם כן בתעסוקת נשים.

עאידה תומא סלימאן: אז אי אפשר לבוא ולהגיד כאילו הכל נקי ו - - -

זאב בנימין בגין: גברתי היושבת ראש, כל המשרדים כולם שנוגעים בדבר נחלצו לכינון תכנית חומש חדשה תוך שילוש התקציב לעומת תכנית החומש הקודמת.

זאב בנימין בגין: אז לחפש כוונות לא טובות במשרדים אני חושב שזה לא נכון.

זאב בנימין בגין: בעיית החקלאות היא בעיה כללית אבל לומר שבדואים מתפרנסים היום מחקלאות, גם אצל יהודים קשה להתפרנס מחקלאות.

זאב בנימין בגין: אבל בסדר- - -

עאידה תומא סלימאן: חבר הכנסת בני בגין, אני מציעה קודם כל לא לקחת את הדברים שלי ולהכליל - - -

זאב בנימין בגין: אנחנו הרי כדי להתקדם, חבל - - -

עאידה תומא סלימאן: לא, אבל אתה אומר דברים ואני לא יכולה לעבור עליהם ככה כאילו זה קביעה סופית.

עאידה תומא סלימאן: אני לא אמרתי שהבדואים מתפרנסים מחקלאות, אמרתי שיש משפחות שהתפרנסו ובמיוחד האישה הערבייה הבדואית היה זה מקום פרנסה בשבילה ונלקח ממנה.

עאידה תומא סלימאן: אי אפשר לא להגיד את זה.

עאידה תומא סלימאן: בבקשה, נמשיך את הדיון.

סעיד אלחרומי: בכפרים הלא מוכרים הוא אחד החסמים אבל בואו נתקדם בתעסוקת נשים כי יש לנו משהו להשכיל.

עאידה תומא סלימאן: וחוצמזה בינתיים אין תכנית חומש לתעסוקת נשים.

<יונתן אייל: מחסור בתשתיות ובמתקנים פיזיים - זה ברור, רוצים לפתוח מתנ"ס, רוצים לפתוח טיפת חלב, פשוט לא מוצאים את המבנה.

<יונתן אייל: תכניות שבוצעו חלקית הגיעו להישגים נמוכים, לא כל מה שהתכנית ניסתה לגעת בו - - -

<יריב מן: אני רגע אמקד את יונתן.

<יריב מן: תראו, איזור תעשייה למשל באבו קרינת שפותח בתכנית 3708 לא מגיע לידי מימוש בגלל שכשהתחילו תהליכי הפיתוח נזכר, אני לא חולק על זה, קם בנאדם ואמר סליחה, זה השטח שלי מזמן קודם והאזור הזה עומד ולא מתקדם.

<יריב מן: כלומר, השקעה ממשלתית עומדת, מחכה ליזמים שיבואו, שיעסיקו נשים.

<יריב מן: זאת הבעיה שאנחנו נתקלים בה היום, זאת המציאות.

זאב בנימין בגין: בעידן הנגב תראה את זה למשל.

<יריב מן: נכון גם בעידן הנגב התעוררות - - -

זאב בנימין בגין: בעידן הנגב קשה לפתח.

<יונתן אייל: אני אעבור לנושא של אי ידיעת עברית, אני מקווה שגם זה לא יעורר פה - - -

זאב בנימין בגין: ברשות היושבת ראש, האם תוכל לפרט או יש בכוונתך לפרט את הסעיף השלישי שלדעתי הוא חשוב ונראה אם הופקו לקחים מהם או אם הלקחים מהתכניות שבוצעו חלקיות והישגים נמוכים הופקו לגבי תכנית החומש הקיימת.

זאב בנימין בגין: אבל אולי יריב ירחיב בעניין הזה.

<יונתן אייל: אני אתן כמה דוגמאות בשלוף.

<יונתן אייל: לדוגמה, הייתה תכנית לפתח תכנית להנדסאים במסגרת משרד החינוך.

<יונתן אייל: כלומר, הנדסאים יכולים להגיע או במשרד הכלכלה או במסגרת משרד החינוך שהם נשארים עוד שנתיים בתיכון.

<יונתן אייל: מאוד מתאים בתפיסה לאוכלוסייה הבדואית שגם ככה הרבה מאוד מהם לא מתגייסים והיה אפשר שם לפתח את הנושא.

<יונתן אייל: מכל מיני סיבות שאפשר לדבר עליהן, אני לא ארחיב פה, לא הצליחו להרים את זה.

<יונתן אייל: זה דוגמה לתכנית שהיא הייתה כתובה בהחלטה ולא הצליחו לקדם אותה.

<יונתן אייל: זה לא מה שאני דיברתי קודם על תכנית אשב"ל, אלו הן תכניות שהן תחת המטרייה של משרד העבודה והרווחה.

<יונתן אייל: אני מדבר פה על תכניות של משרד החינוך שבהן אמורים חבר'ה להשאר עוד שנה או שנתיים לאחר תום הלימודים ולצאת עם תואר של הנדסאי.

<יונתן אייל: לא הצליחו מכל מיני סיבות במגזר הבדואי - - -

זאב בנימין בגין: לא הצליחו להרים את זה.

<יונתן אייל: לא הצליחו להרים את זה.

זאב בנימין בגין: האם תוכל לתת גם דוגמה לתכנית שבוצעה דווקא באופן מלא אבל הישגיה היו נמוכים?

זאב בנימין בגין: מה נוכל ללמוד מזה?

זאב בנימין בגין: פינת הלקחים אני לא מחפש - - -

<יונתן אייל: אני אתן שתי תכניות.

<יונתן אייל: אחת זה לדוגמה נושא של תכנית לטכנאים מה שנקרא תכנית טו"ב, טכנאים ובגרות, שזו תכנית שבמסגרתה אמורים במסגרת ה-18 שנה הרגילים לצאת עם תעודת טכנאי ועם תעודה של בגרות.

<יונתן אייל: אז מצד אחד המערכת עבדה, היו תלמידים, אבל ההישגים היו לא כל כך טובים, לא גבוהים, לא הצליחו.

<יונתן אייל: אני בכלל רוצה להגיד חבל, נציג משרד החינוך פה?

<יונתן אייל: אז אני אומר את זה בכלל - - -

עאידה תומא סלימאן: ממשרד החינוך נמצאים.

<קריאה: נשוואה כאן.

<יונתן אייל: אז אני אגיד את זה כי אני חושב שבכלל זה מתקשר אולי לשתי הדוגמאות שאני הבאתי.

<יונתן אייל: אני חושב שמשרד החינוך מצליח הרבה יותר בתכניות, תקני אותי אם אני טועה - - -

זאב בנימין בגין: והתכנית נמשכת?

<יונתן אייל: היא נמשכת, היא נמשכת - - -

זאב בנימין בגין: היא נמשכת למרות ההישגים הנמוכים?

<יונתן אייל: לא, אבל טו"ב כתכנית נמשכת, אולי לא במסגרת ה- - -אבל - - -

עאידה תומא סלימאן: שנייה, הדיווחים על התכניות אנחנו כן עשינו.

עאידה תומא סלימאן: אני רוצה שתתקדם כי אני - - -

<יונתן אייל: נושא של העברית, אני מקווה שוב שאני לא נוגע פה על משהו רגיש, אבל אם אני מדבר - - -

סעיד אלחרומי: אני מוכן, אני יושב ראש ועדת ההיגוי של הבדואים בנגב שהוא כולל רשויות ומפלגות והכל.

סעיד אלחרומי: אני מוכן שכל הבדואיות ילמדו עברית וילמדו את הספרות ואת השירים של עגנון בתנאי שתהיה להם תעסוקה.

סעיד אלחרומי: אני חותם לך עכשיו.

סעיד אלחרומי: שילמדו כל מה, אתה יודע מה, גם חלק מהתורה, אבל שתהיה תעסוקה.

סעיד אלחרומי: רבותיי, ללמוד עברית ולחזור חלילה ללשכת התעסוקה זה לא הפתרון.

<יונתן אייל: חבר הכנסת, אם אני מדבר עם נער בדואי בן 15 בתכנית של שילוב תלמידים בתעשייה והעברית שלו שבורה זה לא טוב.

זאב בנימין בגין: יש לנו ניסיון בירושלים, עובדה שיש עכשיו בחלק במזרח העיר בקשות, ניסיונות ללמוד עברית.

זאב בנימין בגין: אנחנו מקבלים היום במערב העיר, באים כל בוקר 40,000-50,000 ערבים ממזרח העיר והם מבקשים ללמוד עברית כי זה מבטיח להם לא רק עבודה אלא גם התקדמות במקומות העבודה שבהם הם עובדים אז אני לא יודע אם זה כולל עגנון.

עאידה תומא סלימאן: אני חושבת שזאת התקדמות אני רק רוצה להגיד דבר אחד, אני חושבת שהמצב היום הוא לא שיש מקומות עבודה ולא מצליחים למצוא אנשים שמתאימים למקומות העבודה.

עאידה תומא סלימאן: היום הבעיה שאין מקומות עבודה, שאין היצע של מקומות עבודה.

עאידה תומא סלימאן: אני זוכרת אבא שלי לא למד בשום מקום עברית, הוא למד את זה תוך כדיי עבודה עם היהודים.

עאידה תומא סלימאן: הוא למד את זה והפך למישהו שמכיר עברית טובה מאוד.

עאידה תומא סלימאן: אני לא נגד לימודי עברית אבל להפוך את הכנת הנשים הערביות הבדואיות לשוק העבודה ופתיחת שוק העבודה לנשים ערביות בדואיות ללימודי עברית, אני חושבת שיש בעיה עם זה.

עאידה תומא סלימאן: יש בעיה עם זה.

עאידה תומא סלימאן: אז סליחה שאני מתפרצת ככה אבל אתה לא נוגע בשום נקודה רגישה כאשר זה מוצע תוך מכלול של גם איך לפתוח מקומות עבודה.

עאידה תומא סלימאן: אני אמרתי בהתחלה, הבעיה בעיניי היום היא לא עניין ההון האנושי אלא היצע ומקומות עבודה ואני רוצה להגיע לשם.

עאידה תומא סלימאן: אני רוצה לשמוע מה תכנית החומש עשתה בלפתוח מקומות עבודה חוץ מה-700 מקומות עבודה בסודה סטרים שכולנו יודעים איך סודה סטרים הגיעה לנגב.

עאידה תומא סלימאן: בבקשה.

<יונתן אייל: מערך הסעות לתלמידים, כולנו יודעים, יש הסעות לתלמידים מכלל היישובים כולל מהיישובים הלא מוכרים.

<יונתן אייל: העניין עם הסעות שהן בשעות מסוימות וברגע שבית ספר רוצה לקיים פעילות שהיא מעבר לשעות המוגדרות ואם זה פעילויות שקשורות לחינוך בלתי פורמלי, אם זה השעות, אם זה למצויינות, יש בעיה וזה מחסום אמיתי כי אם התלמיד רוצה להשאר עוד שעה-שעתיים אין לו איך לחזור הבייתה.

<יונתן אייל: מחסור בכוח אדם מקצועי - אני חושב שאנחנו רואים שקורה לא פעם שכשמחפשים את כוח האדם המשכיל עם התואר של המהנדס - - - זה מצויין במשרד החינוך בעצם זו הסיבה לכך שהגיעו המורים מהצפון, מכאן זה נולד בעצם במידה רבה כי אתה מחפש מורה לאמנות, מורה למדעים, ישנו קושי - - -

זאב בנימין בגין: התקציב, לגבי מערך ההסעות, התקציב הוא יותר מ-80 מיליון - - - כמה?

זאב בנימין בגין: 90?

<יריב מן: בשתי המועצות האזוריות - - - ונווה מדבר 80-90 מיליון.

זאב בנימין בגין: 80-90 מיליון שקל בשנה.

עאידה תומא סלימאן: תאר לעצמך אם היו בונים בזה בתי ספר ואז הבית ספר היה נשאר כל השנה.

זאב בנימין בגין: תאמיני לי, זו טענתי, זה שווה שניים-שלושה בתי ספר בשנה ולו פתרנו את שאלת הקרקעות והכפרים הבלתי מוכרים.

זאב בנימין בגין: ניסיתי לשכנע בכך אבל אנשים לא השתכנעו.

זאב בנימין בגין: זה הבעיה.

עאידה תומא סלימאן: הפתרון שלך לא היה טוב, זאת הבעיה.

עאידה תומא סלימאן: אבל נשמור את זה למקום אחר.

זאב בנימין בגין: את עוד תתגעגעי לפתרון הזה.

עאידה תומא סלימאן: זאת אמירה מאוד קשה.

עאידה תומא סלימאן: בבקשה.

זאב בנימין בגין: לולא משכתי את הצעת החוק היית מתגעגעת להצעת החוק ההיא.

זאב בנימין בגין: אבל זה עניין אחר.

זאב בנימין בגין: אבל זה באמת תקציב אדיר - - -

עאידה תומא סלימאן: אנחנו נצטרך לקיים דיון על זה אחר כך.

זאב בנימין בגין: כמו הצעה להזרים מים מתוקים לים המלח שמתאדים עד אוקטובר.

<יונתן אייל: אני רוצה להגיד כמה מילים על תכניות מורכבות כי אני חושב שזה מאוד חשוב להוסיף אולי למסגרת של הדיון לתפיסה.

<יונתן אייל: קודם כל החלטות החומש למגזר הבדואי הן תכניות מורכבות, אני מדבר פה מנקודת מבט מקצועית.

<יונתן אייל: וצריכים לזכור את זה כל הזמן, אנחנו מדברים על הרבה מאוד פעילויות, יחסי גומלין בין פעילויות, נניח התחבורה מעבר לזה שהיא משפיעה על תעסוקה היא בוודאי משפיעה גם על השכלה.

<יונתן אייל: יש לנו המון שותפים, לא צריך להגיד פה, משרדי הממשלה יוצאים ובאים, הרבה מאוד גורמים, ריבוי של מסלולי השפעה.

<יונתן אייל: כלומר, גם פתיחה של אזורי תעשייה משפיעה על תעסוקה וגם השכלה משפיעה על תעסוקה וגם מסגרות לילדים.

<יונתן אייל: אני אתכנס לזה עוד טיפ טיפה, ניגע בזה בהמשך.

<יונתן אייל: יש לנו מספר יעדים, אנחנו מדברים על העלאה בהשכלה, תעסוקה, השתכרות.

<יונתן אייל: דוגמה נוספת, התכנית הלאומית לילדים ובני נוער בסיכון, לא ארחיב, אבל זו גם עוד דוגמה לתכנית שהיא תכנית מורכבת וצריכים להבין את זה ולעניין הזה יש הרבה מאוד השלכות גם מבחינת הפעילות של התכנית, גם מבחינת הערכה.

<יונתן אייל: כל השיח צריך כל הזמן להתייחס לזה שזו תכנית מורכבת.

<יונתן אייל: אני במעוף הציפור אני אעבור, פשוט חילקתי את הפעילויות שיש בתכנית החומש הבאה, כבר לא הנוכחית, אני עכשיו עובר עם הפנים קדימה - - -

עאידה תומא סלימאן: אבל אנחנו עשינו את זה בישיבות הקודמות של הדיון.

עאידה תומא סלימאן: אנחנו התייחסנו לכל משרד בנפרד וביקשנו לדעת.

עאידה תומא סלימאן: אני מאוד שמחה שאתה יכולת לזהות את זה אבל - - -

<יונתן אייל: אז אני אעבור הלאה, אבל רק תראו, אנחנו מדברים על העלאת כישורים ומסוגלות, אני לא אפרט.

<יונתן אייל: פעילויות שקשורות ליצירת מקומות עבודה ופעילויות שקשורות להעלאת נגישות וזמינות לתעסוקה.

<יונתן אייל: אני אקנח, עכשיו אנחנו הגענו לשקף האחרון וקצת על תכנית החומש לשנים 2017-2021, החלטת הממשלה 2397, מה נשתנה.

<יונתן אייל: התכנית הזו שונה בהרבה מאוד היבטים בתפיסה שבה לעומת התכנית הקודמת.

<יונתן אייל: אני חושב שמאוד מאוד חשוב להיות מודעים להבדלים בתפיסה.

<יונתן אייל: מעבר להבדלים, אז השלמת השכלה נכלל פה ולא נכלל שם, זה חשוב, נושא של אקדמיה, אני פה רוצה לתת איזשהו מבט על.

<יונתן אייל: קודם כל בהחלטת הממשלה, זה לא איזה משהו שנוסף, בהחלטת הממשלה מתייחסים, יש מערך מובנה של תכניות עבודה, מדדים ויעדים, אשר נקבעים, ופה אני מדגיש, בשיתוף גורמי היישום.

<יונתן אייל: בעצם זה נקבע על ידם.

<יונתן אייל: לפי החלטת הממשלה כל גורם, כל משרד, חייב להגיש תכנית עבודה, חייב להגיד מה הוא מודד, חייב להגיד האם הוא עמד ביעדים, זאת אומרת שאם בתכנית הקודמת אני יונתן רצתי ומצאתי יעדים והמצאתי או - - - מדדים פה המשרדים עצמם מחוייבים לעשות את זה, זה משנה את כל ההתנהלות של העסק - - -

זאב בנימין בגין: זה לאו דווקא בתכנית הזו, זה הנחייה רוחבית.

<יונתן אייל: זה הנחייה רוחבית אבל פה זה בא - - -

עאידה תומא סלימאן: רק חבל שנציגי המשרדים בישיבות הקודמות לא ידעו להצביע באופן ברור על המדדים והיעדים בתכניות שלהם, חבל מאוד.

עאידה תומא סלימאן: כנראה הם יודעים לנתח את זה יותר טוב מהנציגים של המשרדים.

<יונתן אייל: אני השתהיתי כי אני יודע - - - אבל זה כתוב בהחלטה באופן מפורש.

<יונתן אייל: בנוסף יש פה מערך שמוגדר מערך שוטף אחר יישום התכנית.

<יונתן אייל: מה שבתכנית הקודמת נעשה על ידי מטה היישום וגם אנחנו, כמובן, תרמנו את חלקנו, פה זה חלק מהתכנית ברמה כזאת שעל פניו משרד שלא עומד בזה אמורה להיות לו בעיה לקבל תקציב.

<יונתן אייל: חיזוק הרשויות המקומיות זה גם רכיב בולט שהופיע באופן מאוד מאוד מינורי בהחלטה הקודמת, לא מדווח - - -

<קריאה: לא הופיע, כן.

<יונתן אייל: אני חושב שמינורי ואולי לא הופיע בכלל.

<יונתן אייל: פה מדובר גם על סכום מאוד משמעותי ומעבר לזה לא פחות - - -

<קריאה: כמה הסכום?

עאידה תומא סלימאן: 500 ומשהו.

<יונתן אייל: 500 מיליון שקל.

סעיד אלחרומי: שזה התקזז ל-360 מיליון.

<יריב מן: לא, מה פתאום, 500.

<יריב מן: סליחה, נציג משרד הפנים.

<גלעד שור: 360 הוקצו כבר עכשיו לחמש שנים והיתר מוקצה בדרכים אחרות.

<גלעד שור: יש 25 נקודות אזוריות, יש - - - שעוד יגיע לרשויות בשנה הבאה - - -

סעיד אלחרומי: אתה רואה?

<יריב מן: לא, חבר הכנסת, סליחה, זה 500 ומשהו מיליון.

<יריב מן: זה אגב מגיע ל-700 מיליון.

<יריב מן: ה-500 מיליון מתחלק ככה ש-360 מוזרם ישירות לקופה של הרשויות המקומיות, שאר ההפרש, רשות מקומית שתראה יכולות ביצוע גבוהים, כי זאת חלק מהבעיה זה שהם לא יודעים לפעמים - - -

סעיד אלחרומי: זה בעצם יחזור לאוצר.

<יריב מן: אבל השארנו תקציב גם לפעולות אזוריות.

<יריב מן: מה זה פעולות אזוריות?

<יריב מן: למשל, הקרייה השיקומית בתל שבע היא פעילות אזורית, שירותי מד"א היא פעילות אזורית, נוער בסיכון, יש הרבה מאוד דברים שאני - - -

סעיד אלחרומי: תאמין לי, יריב, אני מכיר את הסיפור הזה.

סעיד אלחרומי: כראש רשות בעבר נכנסתי עם שיער שחור ויצאתי עם שיער לבן בארבע שנים.

סעיד אלחרומי: אני מכיר את זה.

סעיד אלחרומי: אבל הסיפור היה על 500 ומשהו מיליון שקל לחיזוק הרשויות המקומיות.

סעיד אלחרומי: בפועל, מה שנאמר לגזברים ולרשויות המקומיות זה 360 והשאר אנחנו משאירים בצד וב-2019 עד 21 נראה איך אנחנו עושים עם זה.

סעיד אלחרומי: זה מה שנאמר, חד משמעית.

<יריב מן: לא ממש- - - אנחנו - - -

זאב בנימין בגין: בלאו הכי אתה לא יכול לעכל 350 מיליון ₪ - - -

<יריב מן: לי משלמים כדי לדאוג שהשקל שמגיע לחברה הבדואית אכן מגיע לה.

<יריב מן: אם השקל הזה לא יגיע אני לא עשיתי את המטרה שלי.

עאידה תומא סלימאן: בואו נעצור כי אני לא רוצה להפוך עכשיו לדיון על חיזוק הרשויות המקומיות, אני רוצה להתמקד בתעסוקת נשים ערביות שבינתיים לא מופיעה בתכנית החומש שלכם.

<יונתן אייל: אני יכול רק לסיים?

<יונתן אייל: אני דווקא כן רוצה להעיר לגבי הרשויות בכל זאת בחצי מילה - - -

עאידה תומא סלימאן: לא, לא, תעבור הלאה, אני מבקשת, כי בכל זאת התפקיד שלכם הוא הערכה והוא לא הסבר על התכנית.

<יונתן אייל: אוקיי.

<יונתן אייל: והנושא האחרון שהוא מופיע והוא מאפיין את התכנית החדשה לעומת הקודמת, אני חושב ש- - - שזה גם מופיע כחלק מובנה שרשום בתכנית עצמה, יש שם מהלך שלם שכולל גם שיתוף של הציבור.

<יונתן אייל: זהו, תודה רבה לכם.

עאידה תומא סלימאן: תודה לך.

סעיד אלחרומי: לאזורי תעשייה יש בתכנית החדשה - - -

<יונתן אייל: מדובר שם יותר על פיתוח של אזורים של אזורי עסקים - - -

עאידה תומא סלימאן: ברוקדייל הם אמורים להעריך את התכנית.

עאידה תומא סלימאן: אני רוצה שיריב יענה.

עאידה תומא סלימאן: המשרד עצמו יענה, לא מי שמלווה את התכנית.

זאב בנימין בגין: רציתי לשאול, גברתי היושבת ראש, לגבי מרכזי ריאן.

זאב בנימין בגין: כמה נשים פונות, יונתן, פנו, למרכזי הכוונה ותעסוקה וכמה מתוך כלל הפונים מה אחוז הפונות ומה אחוזי ההצלחה בהשמה לגבי נשים לעומת גברים, זה כבר יותר קולע לדעתך עאידה, זה שאלה יותר מכוונת.

<יונתן אייל: זה בערך 50% מכלל הפונים הן נשים על פני - - -

זאב בנימין בגין: יפה, ואחוזי ההצלחה בהשמה?

<יונתן אייל: רק שנייה, אנחנו זוכרים את אחוזי ההשמה - - -

עאידה תומא סלימאן: כן, אבל השאלה מה בדיוק הן מקבלות ומהו אחוז ההשמה והתמדה בעבודה.

זאב בנימין בגין: שנראה אם הן מקבלות משהו, זה נכון לגבי כלל הנשים בישראל השאלה.

<יריב מן: בשנת 2015 פנו למרכזי ריאן 1463 נשים לעומת 1477 גברים.

<יריב מן: מבחינת מושמים, הושמו 1108 גברים לעומת 682 נשים.

סעיד אלחרומי: כמה גברים וכמה נשים הושמו?

<יריב מן: הושמו 1108 גברים לעומת 682 נשים כשלמשל ב-2012 הושמו 354 גברים לעומת בערך מספר דומה בנשים.

<יריב מן: הפריסה של מרכזי ריאן בדרום היא בעצם בכל רשות מקומית בדואית להבדיל מהצפון.

<יריב מן: והנגישות היא יותר גדולה וזה מוכיח את עצמו.

<יונתן אייל: יש לי את הנתונים באחוזים.

<יונתן אייל: לאחר 36 חודשים שיעור המועסקים בקרב הגברים עמד על 70% ובקרב הנשים על 37%.

עאידה תומא סלימאן: איפה?

<יונתן אייל: בקרב מי שהתתתף במרכזי ריאן לאחר שלוש שנים בדקו, יש גם לטווחי זמן יותר קצרים, אני הולך לטווח הארוך, 40% מהנשים - - -

ג'מאל זחאלקה: כמה סך הכל אנשים יש, בכמה מדובר?

<יריב מן: מאז פתיחה של מרכזי ריאן כמה אנשים קיבלו שירות?

עאידה תומא סלימאן: כן, כן.

<יריב מן: כ-10,000, קצת פחות.

ג'מאל זחאלקה: אוקיי בסדר.

<יריב מן: צריך לזכור שתכנית החומש היא מכלול אחד מתוך עוד שירותים שניתנים על ידי הממשלה למשל כמו שירות התעסוקה אבל הם לא נכללים בתכנית החומש, ולנו, אנחנו לא תמיד יכולים לבוא במגע עם גוף כזה ולבקש ממנו את הנתון כי למעשה הוא לא נכלל בתכנית אנחנו פחות עוקבים אחריו.

<יריב מן: אנחנו כן שואפים להיות.

<יריב מן: אז צריך לזכור שגם שירות התעסוקה מפעיל את מעגלי תעסוקה ועוד תכניות נוספות שגם הן מסייעות בהכנסה של נשים וגברים - - -

עאידה תומא סלימאן: רק שחבל שנציגי משרד העבודה לא ראו לנכון להגיע היום לדיון שהוא בעניין תעסוקת נשים ערביות.

עאידה תומא סלימאן: דווקא משרד העבודה והרווחה לא ראה לנכון להגיע היום.

זאב בנימין בגין: ביקשת על תעסוקה והם לעבודה.

עאידה תומא סלימאן: אה, נכון.

ג'מאל זחאלקה: אני רציתי לשאול שאלה על שיתוף הציבור, מה זה אומר.

ג'מאל זחאלקה: אני רוצה בכללי ואני רוצה לפרק את זה לגורמים.

ג'מאל זחאלקה: אחד, כיצד זה מתבטא וכיצד זה נעשה וכיצד זה משפיע.

ג'מאל זחאלקה: במה אתם שואלים ומה אתם מצפים.

ג'מאל זחאלקה: כלומר, אתה יכול לשאול את הציבור ולהמשיך לעשות מה שאתה עושה.

ג'מאל זחאלקה: מה המשמעות של זה, כיצד נעשה ומה המשמעות ומה האפקט של זה.

ג'מאל זחאלקה: ושתיים, האם הציבור כולל נשים ערביות.

ג'מאל זחאלקה: כלומר, בעניינים הכללים ובעניינים הקשורים להן.

ג'מאל זחאלקה: כלומר, האם זה כולל.

<יריב מן: אנחנו בעצם עשינו תהליך - - -

ג'מאל זחאלקה: כי אני חושב שאם תקשיבו למה שנשים אומרות הייתם מתייחסים אחרת לגמרי לשאלה של עברית שהועלתה כאן.

ג'מאל זחאלקה: רק שתבין מה כוונתי, אתה תביא קבוצה של נשים, תגיד להן, יש מקומות עבודה, רק תלמדו עברית, הן ילמדו עברית, איך אומרים, יום ולילה, כדי להשיג את העבודה.

ג'מאל זחאלקה: אבל תגיד, תלמדו עברית, יכול להיות שתהיה אפשרות, זה יכין אותך.

ג'מאל זחאלקה: אני חושב שאדם שאין לו את המוטיבציה של המשיכה קדימה שיש איזשהי מטרה שהוא נמשך אליה, המוטיבציה שלו יורדת פלאים.

<יריב מן: אני אענה על השאלה.

<יריב מן: אנחנו עשינו תהליך של הפקת לקחים מהחלטה 3708 שהיא תכנית הפיתוח הקודמת שהובאה הרבה בזכות חבר הכנסת בגין שאז בעצם שימש כשר - - -

זאב בנימין בגין: לא, לא, יריב, בוא נתקן, לא לא, זו תכנית שאודי ותמר קידמו, התחילו לקדם עוד לפני שנכנסתי לתמונה, רק ליוויתי את זה עוד, אבל לא, מה שנקרא אצלנו, התכנית של תמר פלד אמיר, כמובן חלק מהצוות של אודי פרבר ממשרד ראש הממשלה.

זאב בנימין בגין: אני לא יכול להתגדר בה למרות שהיא הייתה מצויינת.

<יריב מן: עשינו תהליך של הפקת לקחים ואחד הלקחים, ואגב למדנו, הלכנו לצוות שגיבש את התכנית הזאת והוא אמר לנו דבר מאוד נכון לפי דעתנו, הוא אמר, תמר אמרה לי, צריך לתת בעצם לקהילה, למנהיגות, לנכס את ההחלטה אליה.

<יריב מן: זו לא יכולה להיות החלטה שאתם, משרדי הממשלה מביאים אותה, ובעצם מצפים שמשהו יקרה.

<יריב מן: בעקבות הדבר הזה נעשו כמה דברים.

<יריב מן: קודם כל מצאנו שותף באגף תקציבים באוצר, אמיר לוי - - -

זאב בנימין בגין: - - - תמר פלד אמיר?

<יריב מן: כן, אנחנו התייעצנו איתה לפני שהלכנו לתכנן את ההחלטה הבאה.

זאב בנימין בגין: טוב עשיתם.

<יריב מן: ומצאנו שותף במשרד האוצר באגף תקציבים, אמיר לוי, ישב עם ראשי הרשויות הבדואים חמש פעמים, גם בירושלים וגם בדרום.

<יריב מן: מעבר לזה, הוא הגיע לסיור בעצמו, לא רק שהוא שלח את הסגנים שלו ואת הרכזים ואת הרפרנטים, הוא הגיע לסיור בעצמו - - -

ג'מאל זחאלקה: אחד הפקידים הייחודיים שמאמין בשיתוף וב- - -

<יריב מן: בסדר, אני מציין עובדות.

ג'מאל זחאלקה: הוא לא זז מילימטר בלי לשאול.

<יריב מן: גם הוא, גם הם, גם האוצר כשהוא בא איתנו לגבש את התכנית לא נתן לנו לזוז מטר קדימה אם לא שאל אותנו מה האוכלוסייה חושבת ומה המנהיגות המקומית חושבת.

<יריב מן: אנחנו בעצמנו כינסנו כמה דיונים, גם עם ראשי הרשויות, וכל רשות מקומית עם מנהלי האגפים, חינוך, גזבר, מהנדס - - -

עאידה תומא סלימאן: אני יכולה לשאול איפה היו הנשים בדיונים האלה?

<יריב מן: כן, כן.

<יריב מן: כל ראשי הרשויות הם גברים, כל מנהלי האגפים ברשויות המקומיות הבדואיות הם גברים, זאת עובדה נכון?

<יריב מן: יש מנהלות רווחה כמו שיפא אסנה בלקיה, אבל ישבנו עם כל המנהלי אגפים ועשינו מיקוד, ביקשנו ממרכזי ריאן בדרום, יש שם שלוש מנהלות נשים וסמנכ"לית שהיא אישה, שגם לשבת עם קבוצה של נשים וגם עשינו שלוש פגישות כאלה ובנוסף לכל זה, יחד עם האוצר, הגענו לעשות שיתופי ציבור גם ברהט וגם בערערה.

<יריב מן: כמובן, אתם מכירים את החברה הבדואית, ברהט, במתנ"ס היו חצי נשים וחצי גברים.

<יריב מן: בערערה היו רק גברים.

<יריב מן: כלומר, אנחנו בסוף, היכולת שלנו לעשות reaching out לכל אישה בחברה הבדואית הוא מוגבל - - -

עאידה תומא סלימאן: יריב, אני לא טוענת שאתם צריכים לעשות reaching out לכל אישה.

עאידה תומא סלימאן: אבל יש ארגוני נשים מבוססים, נמצאים בשטח, שכבר יש להם הצלחות בתחום והן עובדות ויש להן גם פרוייקטים, אני ביקרתי בכמה מהפרוייקטים האלה.

עאידה תומא סלימאן: השאלה שלי למה מתעלמים ולא משתפים פעולה וזה עלה גם בדיונים הקודמים.

עאידה תומא סלימאן: גם התכניות שהוגשו למשרדי הממשלה והם מוצלחים בשטח לא אומצו על ידי המשרד.

עאידה תומא סלימאן: אני ביקשתי לבדוק את הנושא של המטבח שמספק ארוחות לבתי הספר, וזה דגם שאומץ במגדל העמק, של ארגון נשים.

עאידה תומא סלימאן: למה אף אחד לא עשה עם זה משהו?

עאידה תומא סלימאן: אני לא רוצה לדשדש באותו מקום, כבר קיימנו ארבעה דיונים, אני לא מוכנה לחזור לשם.

עאידה תומא סלימאן: אני רוצה להתקדם הלאה.

עאידה תומא סלימאן: אני רוצה תשובה, למה הנשים לא נמצאות בתכנית באופן הברור?

עאידה תומא סלימאן: תעסוקת נשים בתכנית החומש הזו לא נמצאת, נקודה.

עאידה תומא סלימאן: תגידו לי מקדמים תחבורה, תגידו לי עושים ככה, אם אין מדדים ברורים ואם אין תכנית ברורה לקידום תעסוקת נשים זה זירו מבחינתי, ככה אני רואה את זה.

עאידה תומא סלימאן: הדבר השני הוא תכניות ברורות עם ארגוני נשים שכבר הצליחו בשטח, מה עושים איתם.

עאידה תומא סלימאן: תכנית חינוך למבוגרים, הרי אתם מדברים על קידום תעסוקה במבט של בעוד 10-15 שנים כאשר הילדים האלה שהולכים לבתי הספר וכאשר כל אלה שעוברים את התכניות של הטכנאים ושל אני לא יודעת מה יתבגרו ויהיו בשוק העבודה, וזה מצויין ויפה, אבל מה עם הנשים עכשיו שנמצאות מתחת - - -

זאב בנימין בגין: עאידה - - -

עאידה תומא סלימאן: זה כבר דיון חמישי, חבר הכנסת בני בגין, בנושא.

עאידה תומא סלימאן: אני לא רוצה לחזור כל פעם לאותו דיון.

עאידה תומא סלימאן: אני רוצה להתקדם, לראות שאני מתקדמת לכיוון משהו.

עאידה תומא סלימאן: אני מנסה למקד את הדיון, ותסלחו לי, יכול להיות שמישהו לא שמע את הדיונים הקודמים, אבל בלתי אפשרי לחזור כל פעם לשם.

עאידה תומא סלימאן: אני יודעת ששיתפתם את הרשויות המקומיות ועם כל הכבוד, יצאתם בהחלטה לחיזוק הרשויות המקומיות, זה מצויין, תדונו על זה בזה למרות שיש לי טענות בדיוק כמו חבר הכנסת סעיד אלחרומי.

עאידה תומא סלימאן: אבל מה עם תעסוקת נשים ערביות בדואיות.

עאידה תומא סלימאן: אני לא אשב עוד 10 ישיבות כדי לקבל תשובות.

<יריב מן: קודם כל מבחינת מטרות ההחלטה החדשה הנושא של תעסוקת נשים, וצודקת יושבת הראש, הוא לא אחד מהיעדים של ההחלטה.

<יריב מן: יש יעד שקשור להשתלבות בחברה הישראלית ולתעסוקה, בכלל זה נכנסות פעולות לתעסוקת נשים.

<יריב מן: כלומר, אחד הדברים ששמנו בהחלטה הזאת שהוא מבחינתנו היה תקדים שחברת אלפנאר התנגדה לו מאוד וגם טבת וגם מרכזי ריאן, אמרנו להם, לא 50/50 הכשרות אלא 70 נשים, 30 גברים, זה מהלך שהוא מקדם תעסוקת נשים.

<יריב מן: דבר שני, בימים אלה משרד - - -

עאידה תומא סלימאן: זה התקבל?

עאידה תומא סלימאן: כי אמרת התנגדו.

<יריב מן: כן, זה התקבל.

<יריב מן: החלטנו את זה.

<יריב מן: לא נמצאת פה נציגת משרד העבודה אבל הם קבעו את זה יחד איתנו.

<יריב מן: אנחנו רוצים להעלות את מספר הנשים שנמצאות בתעסוקה.

<יריב מן: דבר שני, משרד הרווחה, אני לא מתחיל להציג כאן - - -

ג'מאל זחאלקה: אין לכם יעד לתעסוקת נשים ערביות בנגב, אין יעד.

<יריב מן: לא, היום אני רוצה - - -

ג'מאל זחאלקה: בתכנית 922 אנחנו כבר שיש יעד להגיע ל-40% של תעסוקת נשים ערביות, מה היעד?

עאידה תומא סלימאן: 40% לעוד חמש שנים - - - בישיבה קודמת.

<יריב מן: היום אחוז תעסוקת הנשים הבדואיות בנגב עומד על 24%.

ג'מאל זחאלקה: באיזה גילאים 24%?

<יריב מן: גילאי עבודה, מגיל 18 ועד גיל 60.

ג'מאל זחאלקה: בסטטיסטיקות יש דברים רשמיים.

עאידה תומא סלימאן: אמרנו את זה, כן, 15 - - -

<יריב מן: לא, זה לפי הלמ"ס, אני צודק יונתן בנתון הזה?

עאידה תומא סלימאן: בסדר, התווכחנו על זה בתחילת הדיון.

<יריב מן: אנחנו רוצים להגיע, אחת השאיפות שלנו בתכנית הזאת, תראה אם היינו אומרים לעשות קפיצת הדרך בתוך חמש שנים למצב של כלל החברה בישראל שאחוז התעסוקה הרבה יותר גבוה אני לא חושב שזה היה אחוז ריאלי.

<יריב מן: אגב, זאת אמירה של ראש הממשלה כשהוא פגש אותנו לפני שלושה חודשים בוועדת שרים.

<יריב מן: אנחנו רואים לעצמנו להגיע לפחות בחומש הזה לאחוז הנשים המועסקות בחברה הערבית שעומד נדמה לי על 36%.

עאידה תומא סלימאן: 32.

<יריב מן: אוקיי.

<יריב מן: זה מבחינתנו הוא יעד.

<יריב מן: אנחנו רוצים לפחות להשלים את הפער הזה.

<יריב מן: כמו שהשר שלנו אמר, התכנית הזאת לא יכולה לפתור פערים שנפתחו 70 שנה קודם.

<יריב מן: כלומר, הפער הוא גדול - - -

עאידה תומא סלימאן: יריב, אנחנו מדברים על 8%, אתם רוצים להעלות, לפי הסטטיסטיקה שאתה נותן אתה רוצה להעלות מ-24% עד 32% או 33% ותזכור טוב, בחמש השנים האלה גם תעסוקת נשים ערביות באופן כללי אמורה לעלות.

עאידה תומא סלימאן: כלומר אנחנו מדברים על משהו כמו 10% היעד החדש שלכם, לעלות בעוד 10%.

עאידה תומא סלימאן: כאשר בחומש הקודם כשהיו לכם יעדים ותכנית ברורה לא הצלחתם לעלות 10%, איך עם תכנית חומש שאין בה יעד של תעסוקת נשים ואין בה תכנית תקפיצו את זה 10%?

עאידה תומא סלימאן: משהו לא מתלבש פה.

<יריב מן: יש תכנית כי עובדה שיש יותר הכשרות, רואים תהליכים, אנחנו מקווים שבשנתיים הקרובות יושלמו אזורי תעשייה שלא היו לנו לפני שלוש-ארבע שנים, גם בחלק מהיישובים.

עאידה תומא סלימאן: אבל שמעת מה אמרו במשרד הכלכלה.

<יריב מן: הם יושבים פה, אפשר לשאול אותם, אבל הם יכולים להגיד על - - - יש עכשיו שיווקים שנעשים, יש דגש הרבה יותר גדול שמשרד הכלכלה שם על תעסוקת נשים.

<יריב מן: אנחנו תוקפים את זה מכמה כלים, אנחנו משקיעים עכשיו 30 מיליון שקל לעודד יזמים רק מהחברה הבדואית שמתגוררים ביישובי הבדואים שהם יוכלו לקבל סובסידיה מהמדינה בגובה מיליון וחצי שקל כל אחד כדי להאיץ את תהליך הקמת המפעלים שלהם.

<יריב מן: ואנחנו אומרים להם, מי שיראה שהוא הולך להעסיק נשים יקבל סבסוד יותר גבוה.

<יריב מן: כל הזמן יש מהלכים שאנחנו תוקפים את הנושא הזה.

<יריב מן: זה נכון שאנחנו הבנו שבהחלטה הקודמת אם הממשלה תמשיך לעשות תכניות פיתוח ולא תתייחס למנהיגות הבדואית המקומית ולא תחזק את הרשויות המקומיות שגם הן מנוע שיכול לחולל פיתוח כלכלי מקומי, אנחנו לא יכולים להתעלם מהם.

<יריב מן: ולכן אמרנו בואו גם אתם תעשו פעולות ותקדמו נושאים כאלו.

<יריב מן: אנחנו ממשיכים לפתח את אזורי התשעייה מ-3708 מהתכנית הקודמת, אנחנו נמצאים כרגע בדיונים עם משרד האוצר ועם משרד הכלכלה ועם המועצה לכלכלה לגבי הנושא של מאמץ בנושא של תעסוקת נשים.

<יריב מן: אני עוד לא יכול לדווח על המסקנות.

<יריב מן: לגבי הנושא של אלסנאבל בחורה, שמעסיק היום בין 25 ל-30 נשים שהוא דוגמה ומופת בעינינו לפעילות שצמחה מהשטח ושהיא משמשת דוגמה היום בעולם, אגב, צריך להגיד את זה.

<יריב מן: יש הצעה כרגע להרחיב את המיזם הזה בעצם ל - - -

זאב בנימין בגין: איזה מיזם זה?

<יריב מן: אלסנאבל בחורה, המטבח הקהילתי, שהוא עסק מגזר רביעי שהדיבידנד חוזר ומשקיעים חזרה באנשים - - -

זאב בנימין בגין: זה יזם פרטי יזם את - - -

<יריב מן: זה בא בעקבות מנהיגות מקומית של ד"ר מוחמד אלנאברי יחד עם איציק זיוון וגורמים נוספים ואג'יק.

<יריב מן: אנחנו את הנושא הזה בעצם רוצים להעתיק לעוד מקומות.

<יריב מן: אחת המחשבות היא, באזור התעשייה החדש בשוקת שאמור להגיע למצב של תחילת שיווק מגרשים ב-2019, להגדיל את המיזם הזה ולהעביר אותו לשם.

<יריב מן: אנחנו נמצאים איתם במגעים בימים האלו.

<יריב מן: אבל שוב, אני לא יכול לדבר בשם משרדי ממשלה אחרים.

עאידה תומא סלימאן: אוקיי, יריב, חבר הכנסת סעיד אלחרומי ביקש לדבר.

סעיד אלחרומי: אני רוצה להתייחס בעיקר לתעסוקת נשים.

סעיד אלחרומי: לגבי התכנית יש הרבה מה להגיד בקשר אליה עם כל ההיבטים שלה.

סעיד אלחרומי: המגזר הבדואי, זה טעות לקחת אותו כמקשה אחת כי א' יש את הרשויות ה"ישנות", ותיקות: רהט, שגב שלום, חורה.

סעיד אלחרומי: אלה רשויות שכבר מוכנות גם תכנונית והכל עובד כשורה והיחס לקטגוריה הראשונה.

סעיד אלחרומי: הקטגוריה השנייה היא שתי המועצות האזוריות שיש בהן 11 יישובים: אל קאסום ונווה מדבר.

סעיד אלחרומי: והקטגוריה השלישית, ככה אנחנו צריכים להתייחס לזה, זה הכפרים הלא מוכרים.

סעיד אלחרומי: משרדי הממשלה קוראים להם הפזורה, אנחנו קוראים כפרים לא מוכרים, לא נריב על השם עכשיו אבל נכוון לכיוון התעסוקה.

סעיד אלחרומי: ביישובים של רהט והוותיקים מבחינת תחבורה מצבנו לא רע אבל אפשר גם לחזק את זה קצת מבחינת תנועת קווי האוטובוס בתוך היישובים האלה.

סעיד אלחרומי: מבחינת אל קאסום ונווה מדבר אין תחבורה ציבורית בכלל למרות שזה יישובים מוכרים, יישובים שיש להם תכנית מתאר, יש קו כחול, יש מרכז שירותים באמצע הכפר, יש כביש שמוביל לבתי הספר אבל משום מה, תאמין לי - - -

<יריב מן: אתה כל כך צודק וזה נוגע בדיוק - - - החזרנו כסף לאוצר כי לא עשינו כבישים טבעתיים ביישוב מולדה כיוון שלא פתרנו את סוגיית - - -

סעיד אלחרומי: תאמין לי, אם אנחנו עושים השנה, אנחנו מצליחים לעשות את הדברים הקטנים האלה אנחנו קופצים קפיצת מדרגה אז - - -

<יריב מן: יש כסף לעשות את זה, אנחנו לא יכולים לסלול שם כבישים - - -

סעיד אלחרומי: אבל יש כביש.

<יריב מן: אי אפשר לסלול כביש טבעתי, עמיחי תקן אותי אם אני טועה - - -

<עמיחי לוי: קודם כל יש יישובים ביישובי המועצות שכן מקבלים כבר תחבורה ציבורית אם זה קאסר אסיר, אבו קרינת, אדרי ג'ת, ככל היישובים - - -

סעיד אלחרומי: איפה מקבלים אותם?

סעיד אלחרומי: איפה מקבל - - -

<עמיחי לוי: במרכז השירותים.

סעיד אלחרומי: מגיע למרכז השירותים?

<עמיחי לוי: מגיע למרכז השירותים.

סעיד אלחרומי: אום בטין מגיע למרכז השירותים?

<עמיחי לוי: לא הזכרתי את אום בטין, באום בטין עדיין יש עבודות, כרגע זה עדיין בעבודות.

<עמיחי לוי: בכל היישובים של המועצות - - -

סעיד אלחרומי: אבו טלול זה מגיע?

<עמיחי לוי: גם בעבודות, עוד לא.

<עמיחי לוי: הזכרתי קאסר אסיר, אבו קרינת, אדרי ג'ת.

סעיד אלחרומי: לגבי יישובי המועצות האזוריות אתה יכול לרשום לך את זה.

סעיד אלחרומי: לגבי המועצות האזוריות למרכזי השירותים, האישה במקום שתגיע לכביש הראשי לחכות להסעה שתקח אותה לאזור התעשייה או למקום העבודה חשוב יותר וזה יעיל יותר שהיא תחכה באמצע, בתחנת האוטובוס בתוך היישוב.

סעיד אלחרומי: וליישובים מוכרים אין ריב ואין ויכוח על זה.

סעיד אלחרומי: הקטגוריה השלישית היא הכפרים הלא מוכרים - - -

ג'מאל זחאלקה: אוטובוסים לא נכנסים ליישובים, רק הכביש ראשי, זה מה שאני מבין שאתה אומר.

סעיד אלחרומי: הם לא נכנסים במועצות האזוריות - - -

<קריאה: - - - זה הכוונה.

סעיד אלחרומי: כן, זה דבר חמור.

סעיד אלחרומי: בכפרים הלא מוכרים התווסף משהו חדש בתקופה האחרונה שתחנות האוטובוס, היו תחנות אוטובוס אפילו על הכבישים הראשיים, לקחו אותם, ואין תחנת אוטובוס.

<קריאה: איך זה - - -

סעיד אלחרומי: זה מה שקורה.

זאב בנימין בגין: דיברתי עם שר התחבורה לפני שנה בעקבות שיחתי עם - - - הוא - -

סעיד אלחרומי: לפני יומיים ביקשתי ממנכ"לית משרד התחבורה לשבת ולדון בזה.

זאב בנימין בגין: - - היה אמור להתקדם בעניין הזה.

עאידה תומא סלימאן: כן, ככה הבטיח לנו.

עאידה תומא סלימאן: אז הוא התקדם, לקח את התחנות.

זאב בנימין בגין: בסדר, אז בואו נבדוק את זה שוב.

סעיד אלחרומי: החשוב כאן לא לקחת אלא להוסיף תחנות.

סעיד אלחרומי: איפה שיש ריכוזי אוכלוסייה גם אם אין כביש, לפחות על הכביש הראשי לשים תחנת אוטובוס.

סעיד אלחרומי: אישה שרוצה לצאת מעבודה מרחמה, מעבדה, מאל באגר, זה אחרי שדה בוקר, מהמקומות האלה שתוכל להגיע לכביש ולצאת לעבודה אם יש מקום עבודה - - -

דב חנין: איך הגיוני שנכנסתי בדיוק כשמדברים על תחבורה ציבורית?

עאידה תומא סלימאן: זה בדיוק מה שאני אומרת, הנה הגיע דב.

סעיד אלחרומי: אם אנחנו בשנת 2018 נתמקד בכמה סביבות קטנות כאלה אנחנו נתקדם בנושא תעסוקת הנשים בפרט.

סעיד אלחרומי: דבר שני, יש מקומות שאין בהם איזורי תעשייה.

סעיד אלחרומי: למשל תל שבע, אני מלווה את הסיפור של תל שבע בתקופה - - -

<יריב מן: היה פעם והפך להיות שכונה.

סעיד אלחרומי: הפכו את זה לשכונה והסיפור ידוע.

סעיד אלחרומי: יש תכנון לאיזור תעשייה חדש אבל בינתיים עד שמפתחים איזור תעשייה חדש יש כמה עסקים וצריך לעודד את הנשים שעובדות בתוך היישובים.

סעיד אלחרומי: ואני אתן לך דוגמה שהייתה לי אתמול.

סעיד אלחרומי: הפרוייקט של בת המדבר של מרים אבורגאי, של הסבון, אתה יודע מה מבקש ממנה המנהל?

סעיד אלחרומי: היא רוצה לרכוש את המגרש שהיא נמצאת עליו.

סעיד אלחרומי: הם מבקשים ממנה, תהרסי את העסק בכלל ואז תבואי לרכוש את המגרש ואז תבני מחדש.

סעיד אלחרומי: זה מה שקיבלה תשובה אתמול מגברת שולמית- - -

<יריב מן: אני אשמח לבדוק את זה ואני אקח את זה לבדיקה שלנו.

סעיד אלחרומי: אני אשמח מאוד כי זה חמש או עשר נשים - - -

<יריב מן: אני היום אעלה את זה ליאיר מעיין.

<יריב מן: יש לנו עניין שעסקים כאלה יפתחו ולא יסגרו.

סעיד אלחרומי: המקומות האלה - - -

ג'מאל זחאלקה: להרוס, לקנות, לבנות.

סעיד אלחרומי: להרוס, לקנות, אחר כך תעשה מה שאתה רוצה.

עאידה תומא סלימאן: זה שם תכנית חדשה במשרד השיכון.

סעיד אלחרומי: המקומות האלה במקומות שאין איזורי תעשייה ואין מקומות למסחר ותעסוקה אפשר, הרשות המקומית יודעת לעשות שימוש חורג, להכין תכנית לשימוש חורג למגרש גם אם הוא למגורים לחמש שנים עד שיתפתח אזור התעשייה.

סעיד אלחרומי: במיוחד למשל תל שבע ועוד כמה מקומות.

סעיד אלחרומי: במקומות שיש בהם בעיה בפיתוח אזורי התעשייה, למשל אבו גרינת, פעם ראשונה שאני שומע שיש בעיה שם, אבל אפשר להכניס את המנהיגות המקומית.

סעיד אלחרומי: אפשר להכניס את האנשים, המנהיגות המקומית, מקומות שיש בהם בעיה מסויימת ביחד, לעבוד ביחד בכדי לפתור אותה.

סעיד אלחרומי: למשל בית ספר במקום מסויים, לבנות בית ספר, תאמינו לי, עם קצת עבודה אפשר לעשות את זה ובתיאום עם המנהיגות המקומית - - -

<יריב מן: חבר הכנסת, מזה אנחנו נמנעים היום, אנחנו לא רוצים לחזור על הטעויות שהמדינה עשתה לאורך שנים, שמנהל בית ספר מונה בהתאם לזיקה של המשפחה לקרקע ולא מונה מנהל בית ספר שיכל להביא את התלמידים לציונים יותר גבוהים.

<יריב מן: סליחה, אבל זה דבר שאנחנו רוצים להפסיק את המדיניות הזאת לגמרי.

זאב בנימין בגין: זה כמעט עלה למוחמד גברי במשרתו.

סעיד אלחרומי: ברור, ברור - - - עליי לא מקובל, זה לא מקובל עליי - - -

<יריב מן: פשענו כלפי החברה הבדואית בנושא הזה.

סעיד אלחרומי: אבל לפעמים לא הכל שחור ולבן.

סעיד אלחרומי: אני רוצה להגיד ככה, לא הכל שחור ולבן, בקשר למקומות ובעיקר בעניין הבעלות במקומות שיש כבר קו כחול ויש הסכמה ויש הכל ויש יישוב מוכר, למשל אבו גרינת - - - ביר הדאג' ועוד כמה מקומות.

סעיד אלחרומי: אני רוצה לסיים בזה שאנחנו נתונים מדודים.

סעיד אלחרומי: למשל אם יש צוות מעקב, ב-2018 לפי שלוש הקטגוריות, ברהט, צעירה מרהט ההתייחסות אליה לא כמו צעירה מרחמה, לא צריכה להיות באותה מידה.

סעיד אלחרומי: זאת צריכה טיפול מיוחד, אפילו מקום התעסוקה קרוב לבית, אולי גם סוג התעסוקה.

סעיד אלחרומי: והסוגייה האחרונה היא הנשים החד הוריות.

סעיד אלחרומי: הנשים החד הוריות במגזר הבדואי זה קטסטרופה אחת גדולה, אני מטפל בסוגייה הזאת באופן אישי, לגבי שירות התעסוקה ולגבי מקומות העבודה ויש כאלה שקיבלו הנחות למשל מפעל עוף עוז בשגב שלום.

סעיד אלחרומי: אני קידמתי את המפעל הזה וחתמתי על התכניות שלו כראש רשות והמפעל הזה נועד בעיקר - - -

זאב בנימין בגין: מאות נשים.

סעיד אלחרומי: נכון, אבל נועד בעיקר לתעסוקת נשים ולתעסוקת הנשים מתוך הכפרים האלה ולא נועד לקבלנים מאיזשהו מקום אחר ולצעירים שיכולים לעבוד בעבודה אחרת.

סעיד אלחרומי: לתעדף נשים במקומות האלה, לתעדף אותן בצורה הכי ברורה.

עאידה תומא סלימאן: אני רוצה להזכיר לכולם, אנחנו מעלים פה כל מיני רעיונות שיכולים להיות חלק מתכנית מאוד ברורה כאשר זה לא התפקיד שלנו כוועדה.

עאידה תומא סלימאן: אני לא פוסלת את זה, להיפך, אני מאוד שמחה, אבל זה היה אמור להיות התפקיד שלכם, להגיע עם תכנית סדורה של תעסוקת נשים.

עאידה תומא סלימאן: ואני עד עכשיו לא שמעתי, כל מה שנציע אני לא רואה איך הוא יישב בתוך התכנית אם אין קו מאוד ברור של עידוד תעסוקת נשים ערביות בדואיות, ואני תיכף אחזור לזה.

עאידה תומא סלימאן: בבקשה חבר הכנסת בני בגין.

זאב בנימין בגין: תודה.

זאב בנימין בגין: באמירה כללית זו הערכתי שנים רבות ובעניין זה, האישה היא סוכנת השינוי החשוב ביותר, היעיל ביותר, הטוב ביותר, בייחוד בחברה כמו החברה הבדואית בנגב שמצויה בשלב מעבר.

זאב בנימין בגין: ולכן הדגש על תעסוקת נשים, חינוך בכלל, קידום האישה הבדואית בנגב יישא פירות מעבר להכנסה המשפחתית, נוגע למעמד האישה במשפחתה ונוגע לחינוך הילדים, לחינוך הדור הבא, זו גישה אחרת.

זאב בנימין בגין: אני מסכים עם היושבת ראש, ואני לא בטוח שלא נעשה, אני פגשתי נציגות מרשימות של ארגוני נשים בכפרים בהתנדבות, פה זה מקיף 100 נשים ופה זה מקיף 200 נשים.

זאב בנימין בגין: עצם היוזמה הפנימית ראויה גם לברכה, גם לעידוד וגם לשילוב בתכניות האלה.

זאב בנימין בגין: אני חושב שצריך לומר בפה מלא, נעשה רבות, השינוי הוא גדול מצד היחס של משרדי הממשלה, שר החקלאות אורי אריאל נוהג לומר, אני שמעתי אותו כבר לפני 7-8 שנים אומר את הדברים הפשוטים שאמורים להיות מובנים מאליהם, טוב שהוא אומר אותם, הבדואים בנגב הם אזרחי מדינת ישראל ואנחנו לא עושים להם שום טובה כאשר אנחנו מקדמים אותם בעזרת הממשלה כי אין כלי אחר.

זאב בנימין בגין: עם כל הכבוד לארגונים אחרים וארגוני זכויות אדם, אין אלא הממשלה שתוכל באמת להרים את האוכלוסייה הזאת כפי שראוי.

זאב בנימין בגין: זאת עמדתו הקבועה ונעשה הרבה תכנית החומש היא - - -

סעיד אלחרומי: אבל עמדתו הקבועה, אני לא רוצה להכנס לנושא הזה, ב-2017 2000 בתים נהרסו בנגב, עכשיו עשרות אלפי דונמים נחרשים באדמות הנגב.

סעיד אלחרומי: אני רציתי להתמקד רק בתכנית הכלכלית ובתעסוקה אבל זה נושא חמור מאוד מה שעושה השר אורי אריאל בנגב ובכפרים הלא מוכרים.

סעיד אלחרומי: וזה מעיב על כל הסיפור לצערי הרב.

זאב בנימין בגין: לו היינו, בין השאר לולא התנגדותכם לאותה תכנית, לאותו דבר חקיקה, אבל בקואליצייה הכשילו אותו, לא באופוזיציה, היינו כבר יכולים להתקרב למצב אחר, גם לגבי ההריסות - - -

עאידה תומא סלימאן: אבל חבר הכנסת בני בגין אי אפשר ש-2000 בתים ייהרסו כי התכנית ההיא לא התקבלה.

עאידה תומא סלימאן: בוא גם נשים את הדברים.

עאידה תומא סלימאן: זה לא פוטר את המדינה ולא פוטר את השר ולא פוטר את הממשלה מהאחריות על זה שהיא הורסת בתים והיא מפקיעה אדמות והיא מבקשת מאנשים שיהרסו פרוייקטים כדי שיקנו את האדמה.

עאידה תומא סלימאן: נו, בוא לא ניכנס לזה כי יש מלא מה להגיד בנושא הזה.

זאב בנימין בגין: בסדר, חברי נכנס לזאת וזו כמובן זכותה המלאה.

זאב בנימין בגין: הצעתי, יריב, גם למשרדים האחרים, בתגובה להצעתה, בקשתה, של חברתנו היושבת ראש של הוועדה, אני מציע שתסרקו את סעיפי התכנית ותגזרו מתוכם את ההשפעה הישירה ואחר כך גם ההשפעה העקיפה על תעסוקת נשים.

זאב בנימין בגין: אני אפילו הייתי מרחיב על קידום נשים בכלל.

זאב בנימין בגין: למשל, בסקירה של יונתן, בשורונת קטנה נזכרו הסדרים או גני ילדים שיאפשרו לנשים לצאת לתעסוקה.

זאב בנימין בגין: אז זה נכון גם בצפון הארץ ונכון ביתר שאת שם.

זאב בנימין בגין: אם אנחנו יכולים לקבל מספרים כדי שנוכל לראות באמת איך זה משפיע.

זאב בנימין בגין: אני בטוח שזה בתכנית רק צריך להפיק את זה במאמץ לא גדול, יקח כמה ימים, אתה מכירים אותה היטב.

זאב בנימין בגין: התכנית היא גדולה, מבורכת, כמובן 922 ביוזמתו של הממונה על התקציבים אמיר הלוי היא מהפכה כללית ביחס לרשויות המקומיות הערביות ואזרחי ישראל הערבים.

זאב בנימין בגין: אז צריך לראות את ההתפתחות כולה.

זאב בנימין בגין: אעיר גם שיש חסמים פנימיים בחברה הבדואית לגבי תעסוקת נשים שגם עליהם צריך להתגבר וחלק מההתגברות מוטל על ההנהגה של החברה הערבית.

סעיד אלחרומי: אני מסכים איתך בנושא הזה ויש מתוך בחירה - - -

זאב בנימין בגין: בסדר, אז אם נמשיך להתאמץ יחד אני חושב שנגיע בעוד פחות מחמש שנים למצב חדש.

זאב בנימין בגין: תודה.

עאידה תומא סלימאן: תודה רבה.

עאידה תומא סלימאן: חבר הכנסת מסעוד גנאים.

מסעוד גנאים: השתתפנו בכמה דיונים, נכון שמענו ורואים, יש כל מיני תכניות, יש כל מיני תקציבים ורפורמות.

מסעוד גנאים: אבל עד עכשיו בשטח לא רואים התקדמות ממש.

מסעוד גנאים: אולי אני אדגים את זה בסיפור לא ארוך.

מסעוד גנאים: אני הייתי מורה בכל מיני בתי ספר כי משרד החינוך - - - הוא זרק אותי בכל מיני בתי ספר, אז אני הייתי פעם מורה באחד מבתי הספר היסודיים, היה מנהל מאוד כריזמטי, מאוד ריכוזי, אפילו הייתי אומר אגרסיבי.

מסעוד גנאים: אבל בכל ישיבת מורים היה אומר, אתם יודעים מה, אני לא מרגיש שאני מנהל מעליכם, אני מרגיש אחד מכם.

מסעוד גנאים: אמר בישיבה הראשונה השלי, מאחר ואני הייתי נייד ולא נייח שם באחת הישיבות כאשר אמרתי, כבוד המנהל, לא חשוב מה אתה מרגיש, חשוב מה אנחנו מרגישים, אנחנו מרגישים שאתה מנהל ועוד איך.

מסעוד גנאים: אז חשוב מה אנשים ירגישו בשטח אם יש התקדמות או לא.

עאידה תומא סלימאן: תודה.

עאידה תומא סלימאן: חבר הכנסת זחאלקה, בבקשה.

ג'מאל זחאלקה: אני רוצה להתמקד בעניין שיתוף הציבור ועניין היעדים של התכנית.

ג'מאל זחאלקה: מה שראינו עכשיו, חבר הכנסת בגין, ממחיש, אני לא בדקתי איך אתם ביצעתם את הדיבור עם הציבור, אבל אם עם סעיד אלחרומי לא דיברתם מצבכם קשה.

ג'מאל זחאלקה: סעיד אלחרומי היה ראש מועצה - - -

<יריב מן: חלק לא מדברים איתנו גם - - -

ג'מאל זחאלקה: חכה, תן לי שנייה רק.

ג'מאל זחאלקה: אנחנו בעניין הזה, ההצעות שהוא הציע, הדברים שהם קונקרטיים, ניתנים לביצוע, לא מסובכים, דברים קטנים שיכולים לעשות שינויים גדולים.

ג'מאל זחאלקה: והנה, יש לכם הרבה אנשים כאלה שאתם יכולים לדבר איתם, הרבה נשים אתם יכולים לדבר איתן.

ג'מאל זחאלקה: יש נשים ערביות מהנגב באקדמיה שעשו מחקרים על כל הדברים שאתם אומרים אותם.

ג'מאל זחאלקה: אז אני חושב שעניין שיתוף הציבור הוא חשוב מאוד כי המורכבות של המצב, אני לא רוצה עכשיו להכנס יותר מדיי, במקרה הזה הוא עוד יותר חשוב כי אתה פה נתקל במבנה - - - נגיד שיש לך את כל הכוונות הטובות ביותר בעולם, נגיד ככה, ואתה בא - - -

זאב בנימין בגין: יש לו, למה נגיד.

ג'מאל זחאלקה: אתה בא עם תפיסה ליניארית, מערבית, תפיסה כמו תוכנת דוס בזמנו שאתה הולך אחד, טק, טק, טק... ופה בחברה הדברים לא הולכים אחד ככה בצורה ליניארית אלא בצורה קצת יותר מורכבת.

ג'מאל זחאלקה: לפעמים אתה בא עם תכנית ואנשים מספרים לך סיפור, זה יש פה הבדלי גישה ואתה לא יכול להיות עיוור למצב, אתה צריך להקשיב לאנשים.

ג'מאל זחאלקה: חשובה מאוד ההקשבה פה היא יותר חשובה מתכנית שאתה עושה במודיעין כי במודיעין אתה מכיר את האנשים, אתה מכיר את התפיסה שלהם, את התרבות, את המנטליות, את הכל והם דומים לך מאוד.

ג'מאל זחאלקה: אבל כשאתה רוצה לדבר עם אדם ששונה ממך אתה צריך להקשיב לו.

ג'מאל זחאלקה: אני עכשיו יכול לדבר עם עאידה ברמזים שני משפטים אבל כשאני רוצה לדבר איתך אני צריך להסביר כל משפט צריך להבין.

ג'מאל זחאלקה: אז אני חושב שהעניין מובנה, שיתוף הציבור הוא מפתח פה.

ג'מאל זחאלקה: עניין החסמים שיש לנשים לעבוד.

ג'מאל זחאלקה: אני לא קונה את הסיפור הזה מסיבה פשוטה מאוד.

ג'מאל זחאלקה: קודם כל חבר הכנסת בגין, שתהיה עבודה לנשים שרוצות לעבוד לפני שמטפלים בחסמים.

ג'מאל זחאלקה: ויש מחסור גדול מאוד במקומות עבודה לנשים האלה.

ג'מאל זחאלקה: הבעיה, אם אתה יוצר איזשהו נגיד יעד או מקום ששואב אנשים אליו, שמושך אנשים אליו, נגיד אתה אומר יש מפעל ומקום עבודה מסודר, בואו לעבוד, אז זה מושך את האנשים.

ג'מאל זחאלקה: אנשים יכינו את עצמם, אתה צריך ליצור את זה, לא לדחוף רק, אלא למשוך מקדימה לא רק לדחוף מאחורה.

ג'מאל זחאלקה: להביא שהנשים יכשירו אותן ואחר כך הן לא יודעות, אני אומר לך שזה בעייתי.

ג'מאל זחאלקה: דבר שני אתם צריכים לשים לב למהפכה שיש בנגב בקשר לנשים והשכלת נשים.

ג'מאל זחאלקה: היום הנשים הן יותר משכילות מהגברים, הן מצליחות יותר, האחוז שלהן באקדמיה אף גבוה יותר, אחוזי הבגרות גבוהים יותר, אחוזי הנשירה מבתי ספר הרבה יותר קטנים אצל נשים.

ג'מאל זחאלקה: הנשים היום הרבה יותר מוצלחות - - -

זאב בנימין בגין: נשים בכלל או נשים בדואיות?

ג'מאל זחאלקה: נשים ערביות בכלל ועוד יותר חזק בנגב.

סעיד אלחרומי: נושא הנשירה ברגע שנבנו בתי ספר תיכוניים בתוך מרכזי השירותים באבו טלול - - - הוריד את הנשירה.

ג'מאל זחאלקה: זאת דוגמה לגישה נכונה.

ג'מאל זחאלקה: פעם אמרו, יש נשירה של נשים בדואיות בבתי הספר, ברגע שבנו להן בתי ספר קרובים למקום המגורים נפתרה הבעיה.

ג'מאל זחאלקה: אז אם יהיו מקומות תעסוקה קרובים למקום היישובים אתה תראה שזה קופץ, זה מפתח, זה צריך להיות מפתח.

ג'מאל זחאלקה: דבר שני, אני מסכים, אני רציתי להגיד מה שאמר חבר הכנסת בגין, זה שיהיה לכם, תגדירו יעד ברור, מושכל, ריאלי, ניתן ליישום של תעסוקת נשים ותשימו את הדגל הזה ותתאימו את כל התכנית לעניין הזה.

ג'מאל זחאלקה: לגזור - - - להכניס, להטמיע את זה בכל צעד ושעל שאתם עושים.

ג'מאל זחאלקה: ככה זה הפתרון לעניין הזה, אני חושב שבלי זה, בלי מאמץ מיוחד אי אפשר.

ג'מאל זחאלקה: אני לא רוצה להרבות במילים על חשיבות הנושא הזה של תעסוקת נשים גם לכלכלת המשפחה, גם להעלאת - - - מכל הבחינות זה הדבר הנכון שצריך לעשות והפחד שלי הגדול, אני אומר לכם דוגרי, אנחנו רואים מצב מבורך שבו יש היום מספר גדול של נשים ערביות מהנגב באוניברסיטה ובמכללות בנגב.

ג'מאל זחאלקה: אם יסיימו עבודה ואין עבודה יפסיקו ללמוד כי בשביל מה ללמוד - - -

עאידה תומא סלימאן: זה המצב של כל הנשים הערביות.

זאב בנימין בגין: גם קליטה בהוראה שתחליף את ההסעות מהצפון במוניות שקשה לכולם גם בה יש יתרון מסוים - - -

<יריב מן: יכנסו יותר מורות נשים, היום יש 60% מורים מהחברה הבדואית, היעד שלנו בסוף החומש לעלות ל-80%, מי ייכנס שם - אנחנו מצפים שייכנסו גם הרבה נשים.

עאידה תומא סלימאן: אבל זאת הבעיה, שקובעים יעד כזה ולא קובעים יעד מה יעשו עם כלל המורים שהמערכת תפלוט תוך כדיי.

עאידה תומא סלימאן: אלה שמגיעים בהסעות מהצפון, בנוסף ל-13,000 שמובטלים שיש להם - - - 13,000 מורים ומורות ערביות שרובן הן מורות שאין להן תעסוקה.

עאידה תומא סלימאן: אבל אני רוצה שוב להתכנס ככה ולנסות למקד את הדברים כי יש לי הרגשה - - -

<יריב מן: אני יכול להתייחס רגע לפני שאת מסכמת, כי יש כמה דברים שאנחנו רוצים - - -

עאידה תומא סלימאן: אני לא מסכמת בינתיים, יש לי עדיין שאלות למשרדים השונים שאני רוצה לשמוע תשובות מהם לפני שאנחנו מסכמים וחוץ מזה נרשם שמוליק דוד משתי"ל, אני תיכף אתן לך.

עאידה תומא סלימאן: אבל אני רוצה קודם מרפרנטית חקלאות מאגף תקציבים, אני רוצה לשאול כמה שאלות שקשורות לתקציב של תכנית החומש.

עאידה תומא סלימאן: כבר ברור לנו שאין תכנית סדורה.

עאידה תומא סלימאן: יכול להיות שהמטרות והיעדים של תעסוקת נשים ותכנית הפעולה הם שזורים בתוך כל מיני סעיפים בתוך תכנית החומש.

עאידה תומא סלימאן: ואנחנו תיכף נרצה לדעת מתי אנחנו נקבל תכנית ברורה כאשר תגזרו את זה מתוך מה שקיים ותפתחו את מה שלא קיים.

עאידה תומא סלימאן: אבל האם מבחינת

עאידה תומא סלימאן: כם כי מבחינת התקציב האם לפחות התקנות התקציביות של תכנית החומש הזו ברורים, מסומנים בתוך התקציב, מופרדים כך שאפשר לעשות איזשהי בקרה?

עאידה תומא סלימאן: אני השתמשתי בדוגמה בישיבה הקודמת: היו 20 מיליון שקל במשרד הבריאות לעידוד תעסוקת נשים ערביות.

עאידה תומא סלימאן: בסוף הוחזרו 13 מיליון שקל לאוצר כי לא נעשה בהם כלום.

עאידה תומא סלימאן: ואני יודעת שיש רק קורס אחד של אחיות בנגב ועדיין יש צורך, היה אפשר אולי לעשות עוד קורס, היה - - -

<יריב מן: יש שני מחזורים גם במכללת אשקלון וגם בבן גוריון, אין אף אוכלוסייה שמקבלת את המלגות האלה ללימודי סיעוד, רק נשים בדואיות מקבלות את זה.

<יריב מן: זה חשוב להגיד.

עאידה תומא סלימאן: בסדר, זה התפקיד של תכנית לעידוד תעסוקה, זה לתת מלגות, זה לפתח תכניות מיוחדות.

עאידה תומא סלימאן: כלומר - - -

<יריב מן: לא, זה מתכתב גם עם צורך שיש בדרום כי מקימים בית חולים חדש - - -

עאידה תומא סלימאן: בסדר, אבל זה מה שאני מנסה, יריב, אל תקחו כל משפט ותעשו ממנו.

עאידה תומא סלימאן: אני אמרתי דבר אחד כדי להגיע לעניין של התקנות התקציביות.

עאידה תומא סלימאן: אם לא ברור כל תקנה תקציבית לאן הולכת ועושים בקרה ואפשר ישר ללכת ולבדוק מה נוצל ומה לא נוצל יקרה לנו מה שקרה לנו בתכניות קודמות כאשר משרדים החזירו כספים והצורך היה עדיין קיים בשטח, היה אפשר לעשות עם הכסף הזה משהו.

עאידה תומא סלימאן: זה מה שניסיתי להגיד בסך הכל.

עאידה תומא סלימאן: אז אני רוצה לדעת האם היה ניצול מלא למשל של תכנית החומש הקודמת מבחינה תקציבית, האם התקציבים הגיעו ליעדם ואיך אתם עושים את הבקרה על התקציב החדש של תכנית החומש.

עאידה תומא סלימאן: יש לכם תקנות ואיך זה משתלב עם העניין של תעסוקת נשים.

<תמר לוי בונה: בראשית דבריי אני רוצה להגיד שאחד מהיעדים המרכזיים שלנו מבחינת אגף תקציבים בחומש הקרוב 2397 זה להגיע לניצול מקסימלי של התקציבים הללו.

<תמר לוי בונה: למרות שבדרך כלל חושבים שהאוצר רוצה להחזיק כמה שיותר כסף בקופה פה זה חד משמעית - - -

סעיד אלחרומי: זו הנחת יסוד שלנו.

<תמר לוי בונה: נכון, ובגלל זה אני מציינת את זה.

<תמר לוי בונה: אז בכל הנוגע ל-2397 הנחת היסוד שלנו, ואני מקווה שגם שלכם תהיה, שאנחנו נגיע ל-100% ניצולת של הכספים, זה אומר שאנחנו הצלחנו בתכנית וזו מבחינתנו תהיה הצלחה.

<תמר לוי בונה: לגבי השאלה של התקנות התקציביות - לא בכל משרד יפתחו תקנות תקציביות ייעודיות אבל זה לא אומר שאנחנו לא יודעים לעקוב אחרי זה.

<תמר לוי בונה: חלק מהמשרדים מתנהלים בצורה של מרכזי קרנות שאומר שבתוך תקנה תקציבית לכל החלטת ממשלה רלוונטית יש את מרכז הקרנות שלה.

<תמר לוי בונה: זאת דרך אחת לעקוב אחרי זה.

<תמר לוי בונה: מעבר לזה אנחנו נמצאים בקשר צמוד עם המשרדים ובכל תקנה אנחנו יודעים מה הביצוע שהוקצה.

<תמר לוי בונה: בשנה שעברה עשינו שלוש או ארבע פעמים סטטוס של ביצוע ושל ניצולת מכוון שאנחנו יודעים לעקוב אחרי התקציבים גם אם הם לא מופיעים בספר התקציב לפי תקנות.

<תמר לוי בונה: יש המון החלטות ממשלה וזה לא נכון מבחינה תקציבית או מבחינת ניהול ספר התקציב לפתוח לכל אחת מהחלטות הממשלה תקנה ייעודית אבל זה לא אומר שאנחנו לא יודעים לעקוב אחרי זה.

<תמר לוי בונה: אז קודם כל אנחנו במעקב מלא ואנחנו יודעים כל שקל האם הוא מוקצה ומה הסטטוס שלו.

<תמר לוי בונה: השאלה הבאה ששאלת הייתה לגבי החלטת הממשלה הקודמת.

<תמר לוי בונה: בהחלטת הממשלה הקודמת 94% מהכספים חוייבו כאשר 75% מתוכם כבר מומשו.

<תמר לוי בונה: יש הבדל בין ההתחייבות לבין קצב יציאת המזומן, זה כמובן ידוע לכם, היו שם הרבה תכניות ארוכות טווח של פרוייקטי תשתית ואז ההזמנות חוייבו אבל היציאה לדרך - - -

עאידה תומא סלימאן: אני יכולה לשאול שאלה - בתכנית החומש הבאה, הערכה גסה, כמה מהתקציב ייועד לתעסוקת נשים?

עאידה תומא סלימאן: הערכה גסה, תגידו לי 10%, תגידו לי 40%, יש לכם איזשהי הערכה?

זאב בנימין בגין: צריכים לקבל את זה מהתכנית.

<תמר לוי בונה: אני מעדיפה לא לשלוף מספרים מהמותן, אני מוכנה בהחלט לעשות את הבדיקה.

<תמר לוי בונה: אבל גם להגיד אחוזים מתוך סך התכנית זה לא כל כך נכון כי יש כספים שמיועדים לבינוי כיתות, כספים משמעותיים מאוד.

<תמר לוי בונה: האם הכספים של בינוי הכיתות יגיעו בסופו של דבר לתעסוקת נשים?

<תמר לוי בונה: אני מאמינה שכן, אבל כיצד אני יודעת לכמת את זה.

<תמר לוי בונה: מעבר לזה, הכסף הכי משמעותי, התקציב הכי משמעותי שיש בחומש הזה זה תקציב לרשויות המקומיות, וזה חלק ממה שיריב אמר.

<תמר לוי בונה: בחומש הזה אמרנו, לא הממשלה תבוא ומלמעלה תכפה, אנחנו נותנים לרשויות סל פרוייקטים.

<תמר לוי בונה: כמה מהתקציב הזה ילך לתעסוקת נשים - יש שם פרוייקטים להאצה כלכלית, יש שם פרוייקטים לסלילת מדרכות.

<תמר לוי בונה: קשה לי להגיד מה מהכסף הזה מעודד תעסוקת נשים או לא כי אני נותנת לרשויות בידיים לגבש את מה שהם מוצאים לנכון והנקודות הקריטיות ביותר.

<תמר לוי בונה: אבל אם את מדברת על תקציבים ישירים, אז התקציבים העקיפים קשה לי לאמוד ואני חושבת שזה יהיה לא אחראי לתת מספר אצבע או מספר שרוול כי אני רוצה לתת פה את הנתונים המדוייקים ביותר.

<תמר לוי בונה: אבל אם את מדברת על תקציבים ישירים, וזה משהו שיריב רצה להתייחס אליו, גם בעקבות הדברים שעלו כאן

<תמר לוי בונה: בוועדה - - -

ג'מאל זחאלקה: אתם מודעים לכך שאם אתם לא תכריחו את הרשויות הן לא ידאגו לתעסוקת נשים?

ג'מאל זחאלקה: כלומר, אם זה לא יהיה מובנה - - -

<קריאה: שיתוף ציבור - - -

עאידה תומא סלימאן: לא, לא, לא, בשיתוף ציבור, אפרופו שיתוף ציבור, יש בהחלטת הממשלה הקמת ועדה - - -

ג'מאל זחאלקה: - - -

עאידה תומא סלימאן: אני כבר אמרתי והתייחסתי לזה, לא מקובל עליי להגיד ראשי רשויות הם גברים, אנחנו יודעים את זה.

עאידה תומא סלימאן: אם הממשלה רוצה לשתף נשים היא יודעת בדיוק איך לשתף נשים וזה קורה באוכלוסייה היהודית, אפשר לקרות גם כן באוכלוסייה הערבית.

עאידה תומא סלימאן: וחוץ מזה בהחלטה נקבע כי תוקם ועדה ציבורית לליווי ובקרה על התכנית ובדברי ההסבר להחלטה נכתב כי יינתן בה ביטוי הולם לייצוגן של נשים.

עאידה תומא סלימאן: האם הוקמה הוועדה הציבורית הזו?

עאידה תומא סלימאן: האם יש בה ייצוג נשים?

<יריב מן: אנחנו מקיימים מדיי חצי שנה ועדת היגוי להחלטה, זה נקרא ועדת המנכ"לים, לא כל המנכ"לים מגיעים אליה.

<יריב מן: בוועדה הזאת בעצם מתקיימים - - -

עאידה תומא סלימאן: ועדת המנכ"לים זו לא ועדה ציבורית.

<יריב מן: כן, אבל הוועדה - - -

עאידה תומא סלימאן: האם הוקמה ועדה ציבורית?

<יריב מן: לא הוקמה ועדה ציבורית בנפרד מוועדת המנכ"לים.

<יריב מן: אנחנו איחדנו את שתי הוועדות לדיון אחד בראשות שר החקלאות שמגיעים אליו כל משרדי הממשלה.

<יריב מן: אנחנו עוצרים יממה של 70 איש לצורך הוועדה הזאת ומגיעים כל ראשי הרשויות המקומיות, הם יושבים בשורה הראשונה, הם נשואי ההחלטה, אנחנו מתייחסים אליהם ומגיעים מנהלי אגפים שלהם.

<יריב מן: אנחנו מתייחסים למי שהציבור בוחר בצורה פורמלית - - -

עאידה תומא סלימאן: לא, לא, לא, יריב, לא, אני מצטערת, יש לך בגוף ההחלטה הממשלתית הוראה להקמת ועדה ציבורית שתכלול ייצוג נשים.

עאידה תומא סלימאן: אתם החלטתם לעשות את זה ועדת מנכ"לים, לעשות את זה ראשי רשויות.

עאידה תומא סלימאן: בעצם לא מילאתם את ההחלטה הזו של הקמת ועדה ייצוגית ולקבוע שכבר צריכות להיות בה נשים מהתחלה.

עאידה תומא סלימאן: תכנון היום מובן מאליו בכל העולם שלא מתכננים עבור אוכלוסייה בלי לשמוע את דעתן וצרכיהן של הנשים, הן 52% מהאוכלוסייה.

עאידה תומא סלימאן: בלתי מתקבל על הדעת לבוא ולהגיד מצד אחד לבקר את המנהיגות על מה שהיא עושה ומה שלא עושה ומצד שני לקבוע שזהו, לא שומעים קול אחר.

עאידה תומא סלימאן: אני חושבת שאם הייתה ועדה ציבורית כזו שהיו משתפים בה את הנשים לא היה צריך להכריח את הראשים.

עאידה תומא סלימאן: הנשים היו לוחצות בתוך הוועדה הזו.

עאידה תומא סלימאן: אני חושבת שלא מתקבל על הדעת לבחור מה לעשות ומה לא לעשות וזה בולט גם באימוץ תכניות שארגוני הנשים הוכיחו את הצלחתם.

עאידה תומא סלימאן: ואני כבר אומרת את זה, לא מתקבל על הדעת לבוא ולהגיד, אני יודעת שיש תכניות וכספים בלתי ישירים שתורמים להסרת חסמים, אבל אני גם רוצה לראות בתוך התכנית כמה יש הקצאה ישירה לעידוד תעסוקת נשים ואיך מקצים את התקציב הזה, ומי עושה את הבקרה עליו.

עאידה תומא סלימאן: אני לא רוצה לחזור למצב שבו משרדים מחזירים כספים כי לא ניצלו אותם והם היו צבועים לעידוד תעסוקת נשים.

עאידה תומא סלימאן: אני לא רוצה להגיע בעוד חמש שנים לשמוע את זה.

זאב בנימין בגין: בתכנית הקודמת היה דיווח על ניצול נאה - - -

עאידה תומא סלימאן: בתכנית הקודמת היה דיווח על ניצול תקציבים.

עאידה תומא סלימאן: אני לא יודע מה זה ניצול תקציבים אם זה מיועד ל - - -

סעיד אלחרומי: היו 50 מיליון שקלים שלא נוצלו ודיברנו על זה כבר.

זאב בנימין בגין: 50 מיליון, מ-1.4 מיליארד.

עאידה תומא סלימאן: כן, אבל סליחה, אני לא אכנס עכשיו לניצול תקציב החומש.

עאידה תומא סלימאן: ניצול תקציב החומש הם יכולים לסמן מה שהם רוצים.

עאידה תומא סלימאן: מעניין אותי ניצול התקציב לעידוד תעסוקת נשים.

סעיד אלחרומי: לגבי התכנית שנציגת האוצר דיברה.

סעיד אלחרומי: אנחנו יודעים שדיברנו על זה בתכנית של 922, הרי יש תקציבים שהם תקציבים שנתיים למשל בינוי.

סעיד אלחרומי: משרד החינוך הם אנשים הכי מוכשרים בקטע הזה, הם יודעים בדיוק מה רהט צריכה בדיוק בעוד שלוש שנים ובעוד ארבע שנים.

סעיד אלחרומי: השאלה שלי, בתוך התכנית הזאת, ה-3 מיליארד, מהו השוטף ומה האובר.

סעיד אלחרומי: למשל במגזר הערבי ב-922 אנחנו יודעים שבערך 6 מיליארד שקל - - -

<יריב מן: כסף תוספתי הכוונה.

סעיד אלחרומי: הכסף התוספתי.

סעיד אלחרומי: ומה יש באופן שוטף בתכנית הזאת, יש לך פילוח של כמה זה?

<תמר לוי בונה: אתה יכול לראות פה בגרף העוגה הזה, התוספתי הוא מיליארד וחצי כאשר הצבוע לטובת התקציבים מהשוטף הוא 1.3 מיליארד, הכסף שהמשרדים הקצו ממשרדם אבל לא כחלק מהתקציבים השוטפים הוא 200 מיליון, אתה רואה את זה בצהוב בגרף הימני.

<תמר לוי בונה: וכאשר 922, התקציבים הצבועים, כאשר האוכלוסייה הבדואית תקבל את חלקה באוכלוסייה מהתקציבים הקיימים זה 1.3 מיליארד.

זאב בנימין בגין: זה בתכנית הזאת אבל זה מלבד ההשקעות השוטפות, זה מעבר להשקעה השוטפת.

זאב בנימין בגין: ביוב - - -

<יריב מן: יש 1.3 מיליארד 922 ו-1.5 מיליארד כסף חדש שהאוצר הביא רק ליישובי הבדואים בנגב.

ג'מאל זחאלקה: זה כאילו המשך לתכנית שהיה 1.4 מיליארד - - -

<יריב מן: שילשנו את התקציב ליישובי הבדואים בנגב.

ג'מאל זחאלקה: למה?

ג'מאל זחאלקה: זה היה 1.4 עכשיו - - - במתמטיקה זה לא מסתדר.

<יריב מן: זה היה 1.2 תכנית 3708 כשה-2 הוא בעצם 200 מיליון שקל לטובת הקמה של תחנות שיטור שעכשיו זה נכנס כאשר הורסים עוד - - -

עאידה תומא סלימאן: איך שמסתובבים חוזרים להקמת תחנת שיטור.

<יריב מן: שיטור של סדר ציבורי, לא של אכיפה ודברים כאלה, אנחנו יודעים לעשות את ההבחנה.

סעיד אלחרומי: אני רוצה לחדד את השאלה שלי.

סעיד אלחרומי: השאלה היא, כמו שאנחנו שאלנו את השאלה ב-922, הרי דיברו על 15 מיליארד וירדו לאט לאט ובסוף הכסף התוספתי מעבר לשוטף שכל רשות מקבלת למשל בבניית בתי ספר, לכל משרד יש תכנית רב שנתית.

סעיד אלחרומי: התוספתי כאן בתכנית של 2397 כמה זה?

<יריב מן: התוספתי?

סעיד אלחרומי: רק התוספתי.

<יריב מן: התוספתי כמו שאתה רואה - - -

ג'מאל זחאלקה: כאילו זה במצב שיש תכנית ואין תכנית.

<יריב מן: לא, התוספתי כמו שרואים הוא 1,519,000,000 שקל, זה כסף חדש שהאוצר מביא.

<יריב מן: האוצר עשה פה דבר חכם יותר, הוא אמר למשרד החינוך אני לא אגיע למצב, אני רוצה לראות כמה כיתות אתם בונים מהתקציב שלכם, אם אני אראה שאתם מגיעים למה שאתם צריכים לבנות אני אוסיף לכם לבינוי כיתות.

<יריב מן: זה כדיי למנוע מצב שחס וחלילה לא קורים אצלנו כאלה דברים שמישהו יקח את התקציב הרגיל ויחליף אותו בתכנית פיתוח החדשה.

<יריב מן: אנחנו לא נותנים לזה לקרות.

<יריב מן: כסף שמיועד לחברה הבדואית יגיע לחברה הבדואית.

<יריב מן: אין סיפורים כאן - - -

סעיד אלחרומי: אני שואל את זה כדי לבדוק כמה ניצול אחר כך מה-1.3 מיליארד או מה-1.5 מיליארד, מהתוספתי, כי זה העיקר - - -

<יריב מן: אני אתן לך דוגמה- - -

עאידה תומא סלימאן: לא, לא, לא, אל תתן דוגמה ואני מפסיקה את הדיון הזה.

עאידה תומא סלימאן: יש פה מטרה לסיים את הדיון הזה עם קצת תמונה ברורה בעניין תעסוקת נשים ואני לא מוכנה להסחף לכל מיני כיוונים שבינתיים אני לא מקבלת שום תשובה ברורה.

עאידה תומא סלימאן: אני עד עכשיו יכולה לצאת בהצהרה, אין תכנית לעידוד תעסוקת נשים, זאת ההצהרה היחידה שאפשר לצאת איתה מהדיון הזה.

עאידה תומא סלימאן: אתם מתכוונים שיהיה לכם תכנית כזו, יש לכם תכנית ברורה?

עאידה תומא סלימאן: אל תגידו לי תחבורה ומעונות יום שנבנים ולא משתמשים בהם והם סגורים.

עאידה תומא סלימאן: תגידו לי, יש תכנית ברורה של איך מכניסים יותר נשים לשוק העבודה, איך יוצרים מקומות עבודה, איך מכשירים נשים לעבודות שכן צריכים אותן בשטח, איך מאמצים פרוייקטים שכבר קיימים, יש תכניות או אין תכנית, תהיה תכנית או לא תהיה תכנית?

זאב בנימין בגין: אני מציע דרך לנסות לבדוק את זה.

זאב בנימין בגין: בהמשך להצעתי הקודמת והצעת החברים למצות מתוך התכניות הקיימות, אני מציע, בואו נבדוק, האם תוך חודש, תוך חודשיים ניתן יהיה ללא דיון לשלוח אל יושבת ראש הוועדה - - -

עאידה תומא סלימאן: חבר הכנסת בני בגין אני רציתי לשמוע אם יש להם תכנית או אין להם.

עאידה תומא סלימאן: כי אם אין לכם, אני מבקשת תוך חודשיים לקבל לידיים שלי תכנית סדורה עם בדיוק הקצאות תקציביות ועם יעדים איך.

עאידה תומא סלימאן: כי בדיון הראשון שמעתי שהיעד של תכנית תעסוקת נשים הוא 40% ואז אמרתי לכם זה בשמיים.

עאידה תומא סלימאן: עכשיו אני שומעת שזה להשוות לנשים הערביות.

עאידה תומא סלימאן: להשוות לנשים הערביות היום, להשוות לנשים הערביות בעוד חמש שנים?

עאידה תומא סלימאן: אני רוצה יעדים ברורים.

עאידה תומא סלימאן: כי להגיד לכם את האמת, להקצות ארבעה-חמשה דיונים, בעצם ששה דיונים כבר כולל אוקטובר, ולצאת עם כלום זה לא יהיה.

עאידה תומא סלימאן: אנחנו נגיע בעוד חמש שנים ונגיד לא השגנו את היעדים.

<תמר לוי בונה: אני רק אשמח להתייחס.

<תמר לוי בונה: אנחנו, משרד האוצר, יחד עם הצוות של יריב המקבילים לנו במשרד הכלכלה ובמשרד ראש הממשלה, קבועים לנו שניים או שלושה דיונים בדיוק בנושא הזה הן בשל ההערות שעלו כאן, הן בשל דברים שאמר ראש הממשלה בישיבה עם השרים כדי לראות איך במסגרת - - -

ג'מאל זחאלקה: מה אמר ראש הממשלה?

<תמר לוי בונה: שהוא מבקש לשים דגש גם על הנושא הזה בתוך מגוון של נושאים.

<תמר לוי בונה: איך אנחנו בתוך המסגרת הזאת של תכנית החומש שנוגעת באופן כללי בתעסוקה ונוגעת באופן כללי בהכשרה ממקדים את זה לטובת תעסוקת נשים.

<תמר לוי בונה: יש כל מיני רעיונות שעולים, אני לא חושבת שזה אחראי להגיד בדיוק מה אבל בהחלט אפשר עוד חודשיים-שלושה שנשב כאן ונדווח איפה אנחנו עומדים, אנחנו בהחלט פועלים בכיוון הזה.

עאידה תומא סלימאן: הייתי צריכה לצעוק כל כך חזק כדי לשמוע את המשפט הזה?

<תמר לוי בונה: ניסינו להגיד את זה למען האמת כבר מקודם.

עאידה תומא סלימאן: ניסיתם?

עאידה תומא סלימאן: אתם כבר מסתובבים סביב זה, טוב ששמעתי את זה.

עאידה תומא סלימאן: אני קודם כל רוצה להגיד דבר אחד, טוב שאני שומעת את זה ואני בעוד חודשיים, כלומר בפתיחת המושב הבא אנחנו נרצה, לפני זה אתם תשלחו את התוצאות וההחלטות של הדיונים האלה ואנחנו נרצה לעמוד מקרוב על התכנית הזו כי תבינו, התכנית שלכם אמורה להתחיל ב-2017, אתם מבינים?

עאידה תומא סלימאן: ב-2017 התחלתם את תכנית החומש החדשה, כלומר עברה כבר שנה.

עאידה תומא סלימאן: אנחנו מדברים שעד יוני תהיה לכם אולי תכנית, כבר שנה וחצי חלפו מהחומש.

עאידה תומא סלימאן: אני יודעת שזה לא אומר שלא נעשים דברים, אני יודעת, אבל אני רוצה עשייה ממוקדת.

עאידה תומא סלימאן: אני רוצה עשייה ממוקדת עם יעדים ברורים עם דרך בקרה.

עאידה תומא סלימאן: מר שמוליק דוד משתי"ל.

<שמואל דוד: גברתי היושבת ראש, אולי הנושא הכי חמור לטעמי שעלה כאן

<שמואל דוד: בדיונים הוא הדבר שקרה עם אזורי התעשייה ולדעתי כדאי שהוועדה לאור העובדה שנתונים שנמסרו כאן היו במידה רבה חלקיים ולאור התמונה הקשה שעולה גם מהבדיקה שלנו בשטח תשים דגש על הסוגייה הזאת ואולי תעביר אותה למבקר המדינה לבדיקה.

<שמואל דוד: החלטה לנטוש בעצם את אזורי התעשייה, לא לתקצב אותם בתכנית החומש הנוכחית, להשאיר אותם בגדר השאריות של תכנית החומש הקודמת זאת החלטה שבעצם נוטשת תעשיינים, אנשי עסקים שנכנסו, השקיעו כסף, ניסו לקדם תהליכים, לא הלך להם, כן הלך להם, הם מנסים לקדם אזורים.

<שמואל דוד: הרשויות המקומיות הערביות בנגב לא מסוגלות, לא תהיינה מסוגלות להרים את הנטל הזה לבדן בהעדר תקציב נוסף, משמעותי, כבד.

<שמואל דוד: המשמעות היא שהאזורים האלה יקרסו, המשמעות היא שהאזורים האלה יהיו בחלקם בעזובה, עזובה פיזית, עזובה ארגונית ועזובה ממש.

<שמואל דוד: ואנחנו מנסים להגיד בתוך הסיפור הזה נדרשת בדיקה.

<שמואל דוד: עכשיו יש פה סיפור של עידן הנגב שהוא הצלחה.

<שמואל דוד: אזורי התעשייה האחרים, אנחנו ניסינו לקבל תמונה גם באמצעות שאילתות שחבר הכנסת אזברגה ואחרים הגישו, התמונה שאנחנו מקבלים היא מאוד חלקית.

<שמואל דוד: אומרים לנו שהאזור נמצא בהליך פיתוח, אזור התעשייה בשגב שלום, 278 דונם.

<שמואל דוד: חלק אנחנו יודעים שבפיתוח, חלק לא בפיתוח, חלק בתהליכים של נסיגה - - -

עאידה תומא סלימאן: משרד הכלכלה התחייב לשלוח מידע בישיבה הקודמת איפה נמצא הפיתוח.

עאידה תומא סלימאן: אז אולי עכשיו.

<שמואל דוד: רק להשלים את הדברים.

<שמואל דוד: א' אזור תעשייה אבו גרינת אנחנו שומעים כאן שתקוע בגלל תביעות בעלות.

<שמואל דוד: 160 דונם, זה לא מעט כסף, זה לא מעט השקעה ממשלתית.

<שמואל דוד: שני אזורי תעשייה שלהערכתי נאמר לנו שהם נמצאים בהליך פיתוח, אנחנו למיטב ידיעתנו אין אפילו עבודה באום בטין 306 דונם, - - - סעד 45 דונם, זה לא אזורים קטנים.

<שמואל דוד: במקביל - - -

<יריב מן: אתה אומר דברים לא מדוייקים- - - כל דיון - - - מוציא אותי מדעתי איך אתם כל פעם אומרים דברים שהם לא מדוייקים - - -

עאידה תומא סלימאן: יריב, לא, אתה לא יכול.

<שמואל דוד: אז בבקשה, אנחנו נשמח לקבל נתונים מדוייקים אם קיימים, אנחנו ביקשנו - - - מדוייקות - - -

<יריב מן: נציג משרד הכלכלה- - -

עאידה תומא סלימאן: בסדר, אז ניתן לו לענות אבל הוא צריך לפרוס את טענותיו.

<שמואל דוד: אני אגיד שבמקביל מתקבלת החלטה להקים אזורי תעסוקה מקומיים.

<שמואל דוד: עכשיו אנחנו לא נגיד אזורי תעשייה מקומיים יישוביים אבל האזורים שיינטשו או עלולים להנטש ישלמו מחיר כבד על זה.

<שמואל דוד: ואת האזורים האלה מצילים באחריות הרשות להתיישבות הבדואים שלא ברור לי שהיא הגורם שמומחה בפיתוח אזורי תעסוקה שזה לא התפקיד שלה ביום יום, שיש לה הרבה מאוד מטלות, אולי אפילו יותר מטלות בהקשרים אחרים.

<שמואל דוד: השאלה היא על מה ההחלטה הזאת מתבססת, האם היא התקבלה באופן סדור, האם היא מנומקת, כל השאלות האלה, שאלות מאוד קשות לטעמי שכדאי לבדוק - - -

<יריב מן: מה קשה?

<יריב מן: אתה תשאל ונענה, מה קשה?

עאידה תומא סלימאן: יריב - - -

<יריב מן: למה אתה מנסה - - - הרבה יותר - - - למי זה עוזר - - -

עאידה תומא סלימאן: יריב, אני ביקשתי ממשרד הכלכלה אותו דבר עלה בישיבה הקודמת והם בעצמם אמרו שיש חלקים מפותחים, לא ידעו לענות כמה מפותחים, איפה נמצאים.

עאידה תומא סלימאן: אני ביקשתי את המידע הזה.

עאידה תומא סלימאן: וביקשתי כדי לא להגיע לישיבה עוד פעם בלי תשובות.

עאידה תומא סלימאן: לא קיבלתי את המידע הזה.

עאידה תומא סלימאן: הם נמצאים - - -

זאב בנימין בגין: אולי ליריב יש תשובות.

<יריב מן: לא, יש פה נציג - - -

עאידה תומא סלימאן: אז אני מבקשת, יריב, בכל זאת, אני מנהלת את הישיבה.

עאידה תומא סלימאן: התשובות האלה היו צריכות להיות בוועדה כדי לא לאפשר לחזור על הטענות אם היו לי תשובות.

עאידה תומא סלימאן: אבל כל עוד שלא שלחתם את התשובות אני עכשיו נותנת לך, בבקשה תענה.

עאידה תומא סלימאן: אבל הייתם צריכים לשלוח.

<מתן רטנר: קודם כל אני מתנצל אם זה לא הגיע, אני יכול לשלוח מיד אחרי הישיבה את כל המידע שיש לנו.

<מתן רטנר: יש לנו מידע על כל איזור תעשייה ותעשייה שפותח במסגרת 3708.

<מתן רטנר: לגבי הטענה, נתחיל לפי הסדר.

<מתן רטנר: אבו קרינת - הנושא עלה פה בדיון קודם, לא מדובר בתביעות בעלות, תביעת בעלות זה משהו שיש לו משמעות חוקית, מדובר באזור שבו נתנו הרשעות, נתנו המלצות לשיווק ליזמים והם לא עלו על הקרקע כפי שגילינו בשטח מכוון שהיו גורמים בשטח באזור עצמו שמנעו מהם לעלות ולהתקדם עד כה.

<מתן רטנר: הדבר הזה נמצא ידוע לראש הרשות, ידוע למנהל אזור התעשייה, הם מטפלים בזה יחד עם רשות הבדואים.

<מתן רטנר: אנחנו מקווים שיפתרו את זה בקרוב.

<מתן רטנר: לגבי אום בטין - זה לא נכון ש- - -

עאידה תומא סלימאן: סליחה, כמה זמן זה כבר ידוע?

<מתן רטנר: זה ידוע מספר חודשים - - - שנה.

עאידה תומא סלימאן: שנה.

<מתן רטנר: לא משרד הכלכלה יכול לפתור את הבעיה הזאת, זה בעיה שהיא בעיית שטח.

עאידה תומא סלימאן: בסדר, אני שאלתי.

זאב בנימין בגין: אם יש התנגדות בשטח אז קשה להתגבר עליה.

עאידה תומא סלימאן: בסדר, אתם זוכרים ש - - -

זאב בנימין בגין: חברים, הרי לו שלחו שוטרים היו אומרים למה שולחים שוטרים.

עאידה תומא סלימאן: זה לא במקרה ששאלתי כמה זמן כי שנה, אוקיי, אפשר לחכות לראש רשות שיפתור את הבעיה אבל לא שנה שנתיים.

עאידה תומא סלימאן: אוקיי?

עאידה תומא סלימאן: בבקשה.

<יריב מן: יש דיון על זה אצל מנכ"ל רשות הבדואים להתמודד עם הסיפור הזה בעוד שבועיים.

<מתן רטנר: לגבי מועצה אזורית אל קאסום זה לא נכון שלא מתבצע פיתוח באום בטין.

<מתן רטנר: אתה לא רואה את הטרקטורים בשטח כי עכשיו מתבצע תהליך של תכנון מפורט, זה מהנדסים שיושבים מול שרטוטים בשטח וברגע שהם יסיימו את זה ויש כבר תקציבים מ-3708 עוד, יתחילו לפתח את השטח והאזור ישווק.

<מתן רטנר: אני רוצה לומר, אם כבר מדברים על זה, שאנחנו כן החלטנו יחד עם רשות הבדואים וזה עדיין בתהליכי גיבוש, כאשר משווקים ליזמים לתת העדפה לענפים מסויימים שיכולים להעסיק נשים כדי שיגיע המפעל, אני לא חברת כוח אדם שלו, אני לא יכול להגיד לו את מי להעסיק, אבל אני יכול לבחור מלכתחילה ענפים שבהם יש פוטנציאל לתעסוקת נשים כמו מזון, כמו אלקטרוניקה והרכבות, דברים כאלה, ולתת להם את העדפה.

עאידה תומא סלימאן: לא, ואתה יכול גם לתת תמריצים למפעלים על כל העסקה של אישה.

<מתן רטנר: זה כבר קיים במסלול תעסוקה.

<מתן רטנר: אבל אני רוצה שאלה שלא ניגשו - - -

זאב בנימין בגין: האישור זה התמרוץ - - - לא את זה ולא את זה, זה התמרוץ.

<מתן רטנר: במילים אחרות שהקרקע לא תתפס על ידי תעשיות מתכת למשל שלא מעסיקות נשים.

זאב בנימין בגין: זהו, האישור הוא התמרוץ, ברור.

סעיד אלחרומי: מנהל אזור התעשייה הוא האיש מולך בעצם שצריך לעקוב אחריו.

<מתן רטנר: נכון, אנחנו עובדים איתם, כן.

<מתן רטנר: לגבי שגב שלום אז שוב האזור א' כבר ישן, פותח קודם.

<מתן רטנר: אזור ב' פותח באמצעות התקציבים של 3708.

<מתן רטנר: נשארו שם בין 10 ל-15 דונמים שאנחנו שומרים אותם כדי להביא את המפעלים המשמעותיים שיקבלו את המענקים של רשות ההשקעות.

<מתן רטנר: ושם במסלול שהתפרסם ממש בשבועות הקרובים יש תמרוץ והעדפה להעסקת נשים.

<מתן רטנר: עובדים באזור הזה כ-1500 איש, מתוכננים להגיע ל-1800 בקרוב.

<מתן רטנר: מתוכם 800 נשים במפעל עוף עוז.

<מתן רטנר: אנחנו מקווים להמשיך ולפתח את האזור גם לשלב ג' והאזור האחרון זה ערערה בנגב שהוא כבר פותח ממזמן ומה שמתבצע בימים אלה זה השלמות פיתוח ליזמים שכבר עלו ונכנסו לשם בשנים קודמות, בונים שם מדרכות, בונים תאורה וזה בשלב ביצוע מתקדם.

זאב בנימין בגין: אני מציע שתאגדו בסיכום שאמורים לשלוח לוועדה את כל החדשות הטובות האלה בחוברת אחת או במייל אחד.

<מתן רטנר: בסדר גמור.

<מתן רטנר: ולא הזכרתי את עידן הנגב כי כבר דובר עליו בישיבה הקודמת.

עאידה תומא סלימאן: הם יזכרו לשלוח את החוברת.

זאב בנימין בגין: בסדר, אפשר ב-pdf, לא מוכרחים בהארד קופי.

<יריב מן: יש פה צוות משותף של משרד העבודה ומשרד הכלכלה שבעצם אנחנו במגעים שוב, כמו שתמר אמרה, סעיף שלא קיבלנו עליו תקציב אבל להקצות סכום שמיועד, ייעודי לתעסוקת נשים, הדר אם את יכולה רגע רק להגיד על זה משהו.

עאידה תומא סלימאן: אני מתפלאה, אני כבר שעתיים מקיזה דם פה כדי לדעת מה בדיוק יש לכם בעניין תעסוקת נשים.

עאידה תומא סלימאן: ברגע האחרון אתם אומרים לי, יש לנו תקציב מיוחד ויש צוות.

עאידה תומא סלימאן: מה קרה?

עאידה תומא סלימאן: בבקשה.

<הדר וינטר: אחד מהסעיפים בהחלטת הממשלה דיבר על לקדם יוזמות תעסוקתיות לנשים.

<הדר וינטר: לא הוסדר בהחלטת הממשלה כמה כסף יוקצה לו, כלומר סעיף יותר הצהרתי, אבל בכל זאת הצוות התכנס כבר כמה פעמים, זה באמת צוות משותף גם למנהלת תעסוקת נשים ערביות בדואיות במשרד העבודה, אגף תקציבים ומשרד הכלכלה.

<הדר וינטר: התכנסנו כבר כמה פעמים, בדקנו כמה יוזמות תעסוקתיות גם באמת של כל מיני יוזמות שכבר קיימות כמו מטבחים קהילתיים ונפגשנו עם עוד כל מיני עמותות וגורמים אחרים, מגזר רביעי - - -

עאידה תומא סלימאן: מגזר רביעי?

<הדר וינטר: זה בעצם עסק כלכלי לכל דבר אבל הוא לא למטרות רווח.

עאידה תומא סלימאן: כן, אני יודעת.

עאידה תומא סלימאן: לא, אני לא במקרה שאלתי כי את הדוגמאות שנתת אני יודעת שהן לא יוזמות של נשים, הן יוזמות של גברים שמעסיקים נשים.

עאידה תומא סלימאן: יש לכם יוזמות של ארגוני נשים?

<הדר וינטר: כן.

<הדר וינטר: יש לנו גם זה וגם יש לנו במסגרת הפעילות של יזמות, של הסוכנות לעסקים קטנים ובינוניים גם הקמנו פורום של בעלות עסקים.

<הדר וינטר: יש גם בעלי עסקים וגם בעלות עסקים של נשים שמתכנס ואנחנו מלווים אותן ומקדמים גם את הפעילות שלהן ששם באמת הבעלות היא של נשים.

זאב בנימין בגין: יש לכם ייעוץ מיוחד כמו לעסקים קטנים - - -

<הדר וינטר: לחלוטין, זה גם חלק מהחלטת הממשלה - - -

<יריב מן: לא, עובדת שם אישה מהחברה הבדואית, ג'לילה אל גרינאווי שהתפקיד שלה הוא לרכז את הנושא הזה של נשים שיוזמות עסקים קטנים.

<יריב מן: מצטרף לזה הנושאים של תחום התיירות, מותג קסם המדבר שמה זה בעצם, זה נשים בדואיות היום שמציגות בדרום היום ושיש להם שם רוקחות כל מיני דברים שקשורים לצמחי מרפא ויש אירוח בבית.

<יריב מן: רק השנה התחילו אנשים לישון ברהט במסגרת תיירות שמי מפעיל אותה?

<יריב מן: זה יזמות של נשים, לא של גברים.

<יריב מן: הדברים האלה הם בתהליכים.

<יריב מן: עכשיו לא סתם, יושבת ראש הוועדה, זה לא תוקצב כי גם אנחנו כממשלה לא תמיד יודעים.

<יריב מן: יש בינינו פער ואני חייב להגיד אותו, אנחנו לא תמיד מדברים עם נשים, אנחנו יודעים את זה.

<יריב מן: הקשר הוא לא פשוט כי אנחנו לא תמיד יודעים, לא תמיד קל לנו לדבר עם החברה ועם המנהיגות על הנושאים האלה.

<יריב מן: צריך לשים את זה פה על השולחן, יש לנו נכונות, ולכן הסעיף הזה לא תוקצב.

<יריב מן: אני שמח, יושבת פה נציגת האוצר, אנחנו באמת מנהלים איתם דיונים על הנושאים האלו היום כדי לבדוק מה ניתן לחבר ואיך ניתן לעשות את זה.

<יריב מן: זה אולי לא מתקדם בקצב שהייתם רוצים לראות, אנחנו עובדים על זה ואנחנו נתחייב להביא את הדברים האלו בעוד חודשיים כמו שאתם הגדרתם.

זאב בנימין בגין: מצויין.

<הדר וינטר: רק אם אפשר להוסיף אז אנחנו גם בדקנו יוזמות בכיוון הזה שהן באמת יותר יוזמות תעסוקתיות קטנות וגם יש לנו עוד נושא מאוד גדול שאנחנו בודקים של מיקרו תעשייה שזה גם כן משהו שאנחנו מדברים עליו עם האוצר, עם המועצה הלאומית לכלכלה.

<הדר וינטר: זה מודל שהוא באמת בדיונים, עוד אין צורך כרגע לפרט אותו עד הסוף אבל הוא בגיבוש, שזה יהיה מודל כלכלי של יוזמות זעירות וקטנות בבעלות נשים, זה יהיה באוריינטציה לחלוטין של נשים אז - - -

זאב בנימין בגין: מצויין.

עאידה תומא סלימאן: הכל מצויין חבר הכנסת.

<הדר וינטר: וכאן חייבים להגיד שזה משהו שלא הוחלט עליו בהחלטת ממשלה והאוצר כן מוכן להקצות לזה תקציבים נוספים מעבר למה שכבר הוחלט.

עאידה תומא סלימאן: טוב.

זאב בנימין בגין: האם תוכלי, גברתי היושבת ראש, כשאת מסכמת, לנסוך גם גוון חיובי לסיכום?

עאידה תומא סלימאן: תשמע, חבר הכנסת בני בגין, אם היית יושב איתי בששת הדיונים שהתקיימו עד עכשיו תאמין לי, אני מה זה רגועה.

עאידה תומא סלימאן: אם היית במקומי אני לא יודעת מה היית אומר.

עאידה תומא סלימאן: אני חייבת להגיד דבר אחד, אני שמחה קודם כל לשמוע שסוף סוף מישהו השתכנע בגלל שראש הממשלה אמר, בגלל שהוועדה לחצה, אני לא יודעת מה גרם לזה ואני יודעת שלא תמיד אוהבים לתת קרדיט לוועדה.

עאידה תומא סלימאן: אבל אני כן אעקוב ואני רוצה לראות תכנית, ותכנית אמיתית, ותכנית עם הקצאות תקציביות.

עאידה תומא סלימאן: לא מתקבל על הדעת שרק עכשיו אני שומעת על איזשהו צוות.

עאידה תומא סלימאן: אנחנו כבר מתחננים להוציא את המידע הזה מכם.

עאידה תומא סלימאן: מה בדיוק קורה?

עאידה תומא סלימאן: למה היה קשה לבוא ולהגיד מההתחלה, ואנחנו שאלנו כמה פעמים כבר.

עאידה תומא סלימאן: ואני ביקשתי תכנית.

עאידה תומא סלימאן: אני יודעת מה עמדת האוצר ואני מעדיפה שישמעו אותי מהאוצר.

עאידה תומא סלימאן: אני יודעת מה עמדת האוצר, הרי אני הייתי בקשר עם האוצר ועם שר האוצר בעניין תכנית חומש לתעסוקת נשים ערביות.

עאידה תומא סלימאן: כל ההצהרות הפוליטיות צריכות להתרגם לעבודה מקצועית.

עאידה תומא סלימאן: אי אפשר להגיד שאנחנו רוצים לעודד תעסוקת נשים ערביות ואין תכנית חומש.

עאידה תומא סלימאן: אין תכנית חומש במדינת ישראל לעידוד תעסוקת נשים.

עאידה תומא סלימאן: היום אנחנו במצב שאין תכנית, סוחבים את מה שהתחילו איתו בתכנית החומש הקודמת שלא הגיעה ליעדים שלה, לא הגיעה ליעדים שלה ובכל זאת סומכים על מה שנשאר ממנה מהתכניות.

עאידה תומא סלימאן: ואני אומרת את זה באחריות מלאה.

עאידה תומא סלימאן: אני הייתי בקשר עם שר האוצר, אני שלחתי מכתבים, ביקשתי שיפתחו תכנית באופן כללי והאוצר דחה את זה.

עאידה תומא סלימאן: מי שמצהיר שתעסוקת נשים ערביות היא מטרה עיקרית לכלכלת מדינת ישראל שיתרגם את זה לתכניות, ותכניות מדודות ולא יריות לכל כיוון שאולי ייצא מזה משהו, לא עושים תכניות בצורה כזו.

עאידה תומא סלימאן: התכנית של תעסוקת נשים ערביות בדואיות, לצערי הרב, החלטת הממשלה לחומש הזה, ותראו אותנו, יושבים שנה וחודשיים אחרי תחילת תכנית החומש ועדיין מתווכחים, יש תכנית או אין תכנית.

עאידה תומא סלימאן: אנחנו שנה וחודשיים אחרי תחילת תכנית החומש הזו שהתחילה ב-2017.

עאידה תומא סלימאן: ועדיף מאוחר מאשר לא.

עאידה תומא סלימאן: אני רוצה לראות בעוד חודשיים את התכנית.

עאידה תומא סלימאן: יש רשימה ארוכה של דברים שצריכים לעקוב אחריהם.

עאידה תומא סלימאן: קודם כל אני רוצה לשמוע ולקבל לידיים שלי את הרכב הוועדה הציבורית - לא ועדת מנכ"לים, לא ועדת כלום.

עאידה תומא סלימאן: יש החלטת ממשלה להקים ועדה ציבורית, אני רוצה שהמשרד האחראי, הממונה מטעם הממשלה, יקים ועדה ציבורית שכוללת ייצוג של נשים כולל ייצוג של נשים הפעילות בשטח מארגוני נשים ונשים מקצועיות ולא רק ראשות של אגפים ברשויות המקומיות כדי להביא קול אחר, כדי להביא ראייה אחרת לתוך הוועדה הציבורית.

עאידה תומא סלימאן: אני מבקשת שהתכנית גם כן תכלול לא רק יעדים אלא גם תקציבים ברורים ודרך בקרה.

עאידה תומא סלימאן: איך אתם תעשו את הבקרה על ביצוע התכנית הזו.

עאידה תומא סלימאן: בכל הנושא של אזורי תעשייה - אני ארצה לקבל, והפעם כן לקבל, ואם כבר אתם אומרים ששלחתם, כלומר תוך חמש דקות אחרי סיום הדיון אפשר ללחוץ על כפתור ואני אקבל את החומר הזה.

עאידה תומא סלימאן: אני רוצה לקבל את החומר שנוגע לפיתוח.

עאידה תומא סלימאן: ישבתם פה, נציגי משרד הכלכלה ואמרתם בצורה הכי ברורה שהכסף שנשאר לאזורי התעשייה לא יספק אתכם כדי לסיים את העבודה באזורי התעשייה האלה.

עאידה תומא סלימאן: אני אבקש שהתכנית תכלול גם או שהממשלה או המשרד יקצה באופן ברור או האוצר השלמה לתקציב הזה כדי שיקומו.

עאידה תומא סלימאן: לא יכול להיות להחליט על חמשה אזורי תעשייה, במקביל להתחיל באזורי תעשייה איזוריים אשר יקטלו את האלה הצמודי דופן.

עאידה תומא סלימאן: העניין של המעונות יום - אני אבקש לדעת גם ממשרד העבודה והרווחה, יש לנו דיון בעניין הקמת מעונות יום שהוא הדיווח השנתי שאני מבקשת באופן כללי אבל ארצה לדעת איך יכול להיות שבונים מעונות ונשארים ריקים ויש ילדים באזור או שמפקחים על אכלוס המעונות או שלא יגידו בנינו.

עאידה תומא סלימאן: ואני רוצה לקבל תשובות מהמשרדים, כמה מעונות כאלה יש ולמה הם לא מאוכלסים.

עאידה תומא סלימאן: ממשרד החינוך הובטחה לי תשובה בעניין חינוך מבוגרים, הרי נמחק התקציב של 2.5 מיליון שקל שהיה מיועד לחינוך מבוגרים שרוב רובו היה מנוצל על ידי נשים והיה יכול לעזור להן להשתלב גם בתעסוקה אבל גם היה מעצים אותן, נלקח ונעלם ואני מבקשת להחזיר אותו ואני מבקשת לקבל תשובה על זה כמה שיותר מוקדם.

עאידה תומא סלימאן: כבר נשלח גם מכתב לשר החינוך בנושא הזה.

עאידה תומא סלימאן: אני מבקשת גם ממרכזי ריאן להגיד לנו איזה תכניות הכשרה יש להם לשנה הזו ולשנה הבאה ואיך הם מתכננים, מה סוג ההכשרות של הנשים ומה סוג ההכשרות ממשרד העבודה והרווחה שמתכננים לנשים ערביות בדואיות בנגב.

עאידה תומא סלימאן: הרי יש את התעסוקה ויש את ריאן ואני רוצה לדעת משני הצדדים.

עאידה תומא סלימאן: כמובן יש עוד כמה דברים.

עאידה תומא סלימאן: אנחנו מצידנו, אני מצידנו בוועדה פיתחנו כמה רעיונות, יש כמה רעיונות שאפשר להשתמש בהם בתכנית אשר תעסקו, כולל עניין של מגשרים חברתיים, סוציאליים וגם מגשרי בריאות, מגשרות בריאות שהייתה הצלחה, למשל, עם הקהילה האתיופית בנושא הזה.

עאידה תומא סלימאן: אפשר גם לעשות ואתם יודעים שיש צורך רב.

עאידה תומא סלימאן: יש גם מנחים ומדריכים בנושא בריאות והעלאת מודעות בבתי הספר.

עאידה תומא סלימאן: כל זה יכול לספק גם הכשרה וגם תעסוקה להרבה נשים שירצו לעבוד.

זאב בנימין בגין: אני בזמנו סיכמתי עם משרד הבריאות על תקציב של מיליון שקל לבדיקות גנטיות, היו כמה קשיים בדרך, אבל לא עקבתי מאז איפה זה עומד.

עאידה תומא סלימאן: זה קיים.

עאידה תומא סלימאן: אני אבקש את המצגת גם כן.

עאידה תומא סלימאן: חבר הכנסת בני בגין, בזמנו אני ואתה דיברנו עם שר התחבורה בעניין התחבורה לכפרים הבלתי מוכרים.

עאידה תומא סלימאן: קיבלנו תשובה, לא מומשה, להיפך, הייתה נסיגה, אפילו המצב בשטח יותר קשה.

עאידה תומא סלימאן: אני מבקשת שאנחנו נעקוב גם כן ביחד על הנושא הזה.

זאב בנימין בגין: נתפוס אותו במלקחיים מחר במליאה - - -

עאידה תומא סלימאן: אתה יכול להרשות לעצמך להגיד שאתה תתפוס אותו במלקחיים, אני לא.

עאידה תומא סלימאן: תודה רבה לכולכם ואני אחכה לשמוע על התכנית.